open-index/open-wikipedia-markdown huggingface dataset:
ഷെന്യാങ്

പീപ്പിൾസ് റിപ്പബ്ലിക് ഓഫ് ചൈനയുടെ വടക്ക് കിഴക്കൻ പ്രദേശത്ത് സ്ഥിതി ചെയ്യുന്ന ഒരു ഉപ-പ്രവിശ്യാ നഗരമാണ് **ഷൻയാങ്** (; ), അഥവാ **മുക്ഡെൻ** ( മാഞ്ചു ഭാഷയിൽ). ലിയാവോനിങ് പ്രവിശ്യയുടെ തലസ്ഥാനവുമാണീ നഗരം. നിലവിൽ ഉപപ്രവിശ്യാപദവിയുള്ള നഗരം ഒരിക്കൽ ഷെങ്ജിങ് (盛京) അഥവാ ഫെങ്ത്യാൻ ഫു (奉天府) എന്നീ പേരുകളിലും അറിയപ്പെട്ടിരുന്നു.വടക്കുകിഴക്കൻ ചൈനയിലെ ഏറ്റവും വലിയ നഗരമായ ഷെന്യാങ് ആദ്യമായി ഉപയോഗപ്പെടുത്തിയത് 17ആം നൂറ്റാണ്ടിൽ മാഞ്ചുക്കൾ അവരുടെ തലസ്ഥാനമായാണ്.

ഷെന്യാങും സമീപ നഗരങ്ങളും ചേർന്ന പ്രദേശം ചൈനയിലെ ഒരു പ്രധാന വ്യാവസായിക കേന്ദ്രമാണ്. വടക്ക് കിഴക്കൻ ചൈനയിലെ ഏറ്റവും പ്രധാനപ്പെട്ട ഗതാഗത, വാണിജ്യ കേന്ദ്രമായ ഈ നഗരം ജപ്പാൻ, കൊറിയ, റഷ്യ മുതലായ രാജ്യങ്ങളിലേയ്ക്കുള്ള വാണിജ്യത്തിനുള്ള കേന്ദ്രമാണ്.

## ഭൂമിശാസ്ത്രവും കാലാവസ്ഥയും

## അവലംബം


വർഗ്ഗം:ചൈനയിലെ നഗരങ്ങൾ
അബിജാൻ

ഐവറികോസ്റ്റിന്റെ ഭരണ ആസ്ഥാനവും ഒരു പ്രധാന നഗരവുമാണ് **അബീദ്‌ജാൻ**. ആഫ്രിക്കയുടെ പടിഞ്ഞാറൻ തീരത്ത് ഗിനി ഉൾക്കടലിന്റെ കരയിൽ സ്ഥിതിചെയ്യുന്നു. 1958-ൽ ഐവറികോസ്റ്റിന്റെ സ്വാതന്ത്യപ്രാപ്തിയോടെ ഇതിന് തലസ്ഥാന പദവി ലഭിച്ചു. അതോടുകൂടി നഗരത്തിന്റെ വളർച്ച തുടങ്ങുകയും ചെയ്തു. കടലിലേക്ക് ഉന്തിനിൽക്കുന്ന അർധദ്വീപിൽനിന്ന് അടുത്തുള്ള തടാകപ്രദേശങ്ങളിലേക്കും നഗരം വികസിച്ചുവരുന്നു. ഈ രണ്ടു ഭാഗങ്ങളെയും ബന്ധിക്കുന്ന ഒരു തോട് (വ്രിഡി കനാൽ) നിർമ്മിക്കപ്പെട്ടിട്ടുണ്ട്. പശ്ചിമ ആഫ്രിക്കയിലേക്കുള്ള കടൽ-വ്യോമ ഗതാഗത കേന്ദ്രമാണ് ഇവിടം. ബുർക്കിനാഫാസൊയുമായി തീരദേശത്തെ ബന്ധപ്പെടുത്തുന്ന റെയിൽപ്പാതയുടെ തുടക്കവും ഇവിടെനിന്നാണ്. റിപ്പബ്ലിക്കിന്റെ തലസ്ഥാനമായ വാഗദൂഗുവിലേക്കു പോകുന്ന ഈ റെയിൽപ്പാത ഐവറികോസ്റ്റിനെ ഉടനീളം സ്പർശിക്കുന്നു.

## അവലംബം

## പുറംകണ്ണികൾ
*http://www.abidjan.com/ 
*http://www.paa-ci.org/ 
*http://www.un.org/cyberschoolbus/habitat/profiles/abidjan.asp
*Images for Abidjan
 

വർഗ്ഗം:ഐവറി കോസ്റ്റിലെ നഗരങ്ങൾ
അമ്മാൻ

ജോർദാന്റെ തലസ്ഥാനനഗരിയാണ് **അമ്മാൻ** (;  ** ). ഏഴ് കുന്നുകളുടെ മുകളിൽ 1,680 ചതുരശ്ര കിലോമീറ്റർ വിസ്തൃതിയിൽ സ്ഥിതി ചെയുന്ന ഈ നഗരം രാജ്യത്തെ പ്രധാന വാണിജ്യ കേന്ദ്രവും ഏറ്റവും വലിയ നഗരവും ആണ്. ജോർദാന്റെ കൊടിയിലെ ഏഴ് നക്ഷത്രങ്ങൾ അമ്മാൻ സ്ഥിതി ചെയ്യുന്ന ഏഴ് കുന്നുകളെ സൂചിപ്പിക്കുന്നു. ഏറ്റവും കൂടുതൽ ജനസംഖ്യ ഉള്ള നഗരവും ഇത് തന്നെയാണ്.. അമ്മാൻ ഗവർണ്ണറേറ്റിന്റെ ഭരണസിരാ കേന്ദ്രമാണ് അമ്മാൻ നഗരം.  
അറബ് നഗരങ്ങളിലെ ഏറ്റവും ആധുനിക നഗരമായി അമ്മാനെ കണക്കാക്കുന്നു.

## ഭൂപ്രകൃതി
പൂർവ്വതീര പീഠഭൂമിയിലാണ് അമ്മാൻ സ്ഥിതി ചെയ്യുന്നത്. 

### കാലാവസ്ഥ

മിതമായ ചൂടും കാറ്റും ഉള്ള വേനൽകാലമാണ് അമ്മാനിൽ ലഭിക്കുന്നത്. വസന്തകാലം ഏപ്രിൽ-മെയ് മാസങ്ങളിൽ തുടങ്ങി ഒരു മാസത്തോളം നിൽക്കുന്നു. 28 ഡിഗ്രി സെൽഷ്യസ് വരെ ഊഷ്മാവ് വസന്തകാലത്തു ഉയരും. ശിശിരകാലം നവംബർ മാസം അവസാനം തുടങ്ങി മാർച്ച് മാസം പകുതി വരെ നില്കുന്നു. 17 ഡിഗ്രി സെൽഷ്യസ് വരെ ഊഷ്മാവു താഴും ശിശിരകാലത്ത്. വർഷത്തിൽ രണ്ടു പ്രാവശ്യം മഞ്ഞ് പെയ്യാറുണ്ട്.

## ഗതാഗതം
വളരെയധികം വികസിതമായ പൊതു-സ്വകാര്യ ഗതാഗത സൗകര്യങ്ങൾ അമ്മാനിലുണ്ട്. ചരിത്ര പ്രാധാന്യം ഉള്ള ഹിജാസ് റെയിൽവേ അമ്മാനിലൂടെയാണ് കടന്നു പോകുന്നത്.

### വ്യോമ ഗതാഗതം

### റോഡുകൾ
വിപുലമായ റോഡ് ശ്രിംഖല അമ്മാനിൽ ഉണ്ട്.

## വിദ്യാഭ്യാസം
വിദ്യാഭ്യാസത്തിന്റെ കേന്ദ്രം ആയിട്ടാണ് അമ്മാൻ അറിയപ്പെടുന്നത്. ഇരുപത് സർവ്വകലാശാലകൾ, 448 സ്കൂളുകൾ എന്നിവ ഇവിടെ ഉണ്ട്  .

സർവ്വകലാശാലകൾ താഴെപ്പറയുന്നു.

*അൽ-അഹ്ലിയാ അമ്മാൻ സർവ്വകലാശാല
*അൽ-ഇസ്ര സർവ്വകലാശാല
*അൽ-സായതൂന സർവ്വകലാശാല
*അമ്മാൻ അറബ് സർവ്വകലാശാല
*അപ്ലൈഡ് സയൻസ് സർവ്വകലാശാല
*Arab Academy for Banking and Financial Sciences
*അറബ് ഓപ്പൺ സർവ്വകലാശാല
*Columbia University: Amman Branch
*German-Jordanian University: Amman Branch
*Jordan Academy for Maritime Studies
*Jordan Academy of Music
*Jordan Institute of Banking Studies
*Jordan Media Institute
*Middle East University
*Petra University
*Philadelphia University
*Princess Sumaya University for Technology
*Queen Noor Civil Aviation Technical College
*World Islamic Sciences and Education University
*ജോർദാൻ സർവ്വകലാശാല

## അവലംബം


വർഗ്ഗം:ജോർദാനിലെ നഗരങ്ങൾ
വർഗ്ഗം:ഏഷ്യയിലെ തലസ്ഥാനങ്ങൾ
ബുസാൻ

ദക്ഷിണ കൊറിയയിലെ ഏറ്റവും വലിയ തുറമുഖ നഗരമാണ് **പുസാൻ** (). ഏകദേശം 36.5 ലക്ഷമാണ് ഇവിടുത്തെ ജനസംഖ്യ. സെയോളിന് പിന്നിലായി രാജ്യത്തെ ഏറ്റവും വലിയ രണ്ടാമത്തെ മെട്രൊപൊളിസാണിത്. കൊറിയൻ ഉപദ്വീപിന്റെ തെക്ക് കിഴക്കേ അറ്റത്ത് ജപ്പാൻ കടലിന് അഭിമുഖീകരിച്ചാണ് ഈ നഗരം സ്ഥിതി ചെയ്യുന്നത്. നക്ഡോങ് നദിക്കും സുയിയോങ് നദിക്കും ഇടയിലുള്ള ചില താഴ്വാരങ്ങളിലാണ് നഗരത്തിലെ ഏറ്റവും ജനസാന്ദ്രമായ പ്രദേശങ്ങൾ സ്ഥിതി ചെയ്യുന്നത്. ഭരണപരമായി, മെട്രൊപൊളിറ്റൻ നഗരം എന്ന പദവിയാണ് ബുസാനുള്ളത്. ഇതിനെ പതിനഞ്ച് ജില്ലകളായും ഒരു കൗണ്ടിയായും വിഭാഗിച്ചിരിക്കുന്നു.

വർഗ്ഗം:ദക്ഷിണകൊറിയൻ നഗരങ്ങൾ
മശ്‌ഹദ്

ഇറാനിലെ ഏറ്റവും വലിയ രണ്ടാമത്തെ നഗരമാണ് **മശ്‌ഹദ്**. ഇസ്ലാം മതത്തിലെ ഷിയ വിഭാഗക്കാരുടെ ഏറ്റവും വിശുദ്ധമായ നഗരങ്ങളിലൊന്നാണിത്. ടെഹ്രാനിൽ നിന്ന് 850  കിലോമീറ്റർ കിഴക്കായി റസാവി ഖൊറസാൻ പ്രവിശ്യയുടെ മദ്ധ്യത്തിൽ, അഫ്ഗാനിസ്ഥാൻ-തുർക്‌മെനിസ്ഥാൻ രാജ്യങ്ങളുമായുള്ള അതിർത്തിക്കടുത്തായാണ് ഈ നഗരം സ്ഥിതി ചെയ്യുന്നത്. 2006 കനേഷുമാരി പ്രകാരം 2,427,316 ആണ് ഇവിടുത്തെ ജനസംഖ്യ. 

ഇമാം റെസയുടെ ശവകുടീരം ഇവിടെയാണ് സ്ഥിതി ചെയ്യുന്നത്. മഹാകവി ഫിർദോസിയുടെ നഗരമായും മശ്‌ഹദ് അറിയപ്പെടുന്നു. പേർഷ്യൻ ദേശീയപുരണമായി കണക്കാക്കപ്പെടുന്ന ഷാ നാമെയുടെ കർത്താവാണദ്ദേഹം.

## അവലംബം


വർഗ്ഗം:ഇറാനിലെ നഗരങ്ങൾ
ഇസ്ലാമബാദ്

പാകിസ്താന്റെ തലസ്ഥാനമാണ് **ഇസ്ലാമബാദ്**. രാജ്യത്തെ ഏറ്റവും വലിയ നഗരങ്ങളിൽ പത്താം സ്ഥാനമാണിതിന്. പാകിസ്താന്റെ വടക്ക് ഭാഗത്തുള്ള പോട്ടൊഹാർ പീഠഭൂമിയിലാണ് ഈ നഗരം സ്ഥിതി ചെയ്യുന്നത്. 1960-കളിലാണ് ഈ നഗരം പണിയപ്പെട്ടത്. അന്ന് കറാച്ചിയായിരുന്നു പാകിസ്താന്റെ തലസ്ഥാനം. ഇത് പിന്നീട് റാവൽപിണ്ടിയിലേക്കും ശേഷം ഇസ്ലാമബാദിലേക്കും മാറ്റപ്പെട്ടു. പ്രത്യേകമായ വാസ്തുരീതിയും അസാമാന്യ വലിപ്പവുമുള്ള ഫൈസൽ മസ്ജിദ് ഇവിടെയാണ് സ്ഥിതി ചെയ്യുന്നത്.

----
* 

വർഗ്ഗം:ഇസ്ലാമബാദ്
വർഗ്ഗം:ഏഷ്യയിലെ തലസ്ഥാനങ്ങൾ
വർഗ്ഗം:പാകിസ്താനിലെ നഗരങ്ങൾ
വർഗ്ഗം:പാകിസ്താനിലെ തലസ്ഥാനങ്ങൾ
വർഗ്ഗം:പാകിസ്താനിലെ ആസൂത്രിതനഗരങ്ങൾ
വർഗ്ഗം:ആസൂത്രിത തലസ്ഥാനനഗരങ്ങൾ
ജൊഹാനസ്‌ബർഗ്

ദക്ഷിണാഫ്രിക്കയിലെ ഏറ്റവും വലിയ നഗരമാണ് **ജൊഹാനസ്ബർഗ്**. രാജ്യത്തിലെ ഏറ്റവും സമ്പന്നമായ പ്രവിശ്യയായ ഹൌടെങിൻറെ തലസ്ഥാനവുമാണീ നഗരം. ലോകത്തിലെ ഏറ്റവും വലിയ 40 മെട്രൊപൊളിറ്റൻ പ്രദേശങ്ങകളിലൊന്ന്, ആഫ്രിക്കയിലെ രണ്ട് ആഗോള നഗരങ്ങളിലൊന്ന് (global cities) തുടങ്ങിയ പദവികളും ജൊഹാനസ്ബർഗിനുണ്ട്. ദക്ഷിണാഫ്രിക്കയുടെ മൂന്ന് തലസ്ഥാന നഗരങ്ങളിൽ ഉൾപ്പെടുന്നില്ലെങ്കിലും രാജ്യത്തെ പരമോന്നത നീതിന്യായ കോടതി ജൊഹാനസ്ബർഗിലാണ് സ്ഥിതി ചെയ്യുന്നത്.

സ്വർണം, വജ്രം എന്നിവയുടെ ഒരു വൻ സ്രോതസ്സാണ് ജൊഹാൻസബർഗ്. ആഫ്രിക്കയിലെ ഏറ്റവും വലുതും ഏറ്റവും തിരക്കേറിയതുമായ ഒ.ആർ. ടാംബോ അന്താരാഷ്ട്ര വിമാനത്താവളം ഇവിടെയാണുള്ളത്.

2007-ൽ നടന കണക്കെടുപ്പ് പ്രകാരം ജൊഹാനസ്ബർഗ് മുൻസിപ്പൽ നഗരത്തിലെ ജനസംഖ്യ 3,888,180 ആണ്. ഗ്രേറ്റർ ജൊഹാനസ്ബർഗ് മെട്രൊപൊളിറ്റൻ പ്രദേശത്തിലെ ജനസംഖ്യ 7,151,447 ആണ്. മുൻസിപ്പൽ നഗരത്തിന്റെ വിസ്തൃതി 1,645 ചതുരശ്ര കിലോമീറ്ററാണ്. മറ്റ് നഗരങ്ങളുമായി താരതമ്യം ചെയ്യുമ്പോൾ ഇത് വളരെ ഉയർന്നതായതിനാൽ ഇവിടുത്തെ ജനസാന്ദ്രത ഇടത്തരമാണ് (2,364/ചതുരശ്ര കിലോമീറ്റർ).
## അവലംബം

## പുറത്തേക്കുള്ള കണ്ണികൾ
* Gauteng Tourism Authority
* Johannesburg on Birmingham's Partner City page 
* Johannesburg Tourism official website 
* City of Johannesburg
* Audio slideshow: Johannesburg - Barbera Lipietz

വർഗ്ഗം:ദക്ഷിണാഫ്രിക്കൻ നഗരങ്ങൾ
10000 (സംഖ്യ)

9999-ന് ശേഷമുള്ളതും 10001-ന് മുമ്പുള്ളതുമായ എണ്ണൽ സംഖ്യയാണ് **10000** (പതിനായിരം).

## ഗണിതശാസ്ത്രത്തിൽ
* ശാസ്ത്രീയമായ രേഖപ്പെടുത്തലിൽ - **10<sup>4</sup>** എന്നാണ് ഇതിനെ സൂചിപ്പിക്കുന്നത്.
* **1 E+4** (അല്ലെങ്കിൽ **1 E4**) എന്നും ഇതിനെ രേഖപ്പെടുത്താം.
* ക്ലാസിക്കൽ ഗ്രീക്കുകാർ അക്കങ്ങളെ സൂചിപ്പിക്കാൻ ഗ്രീക്ക് അക്ഷരങ്ങളാണ് ഉപയോഗിച്ചിരുന്നത്. 10000-ത്തെ സൂചിപ്പിക്കാൻ വലിയക്ഷരം മ്യൂ (Μ) ആണ് അവർ ഉപയോഗിച്ചിരുന്നത്.

## ശാസ്ത്രത്തിൽ
* ശരീരശാസ്ത്രത്തിൽ - മനുഷ്യ മസ്തിഷ്കത്തിലെ ഓരോ ന്യൂറോണും മറ്റ് 10000 ന്യൂറോണുകളുമായി ബന്ധിക്കപ്പെട്ടിരിക്കുന്നു.
* ഭൂമിശാസ്ത്രത്തിൽ - 10,000 തടാകങ്ങളുടെ നാട് എന്നാണ് മിനിസോട്ടയുടെ വിളിപ്പേര്.
* ശാസ്ത്രീയ ഏകകങ്ങളിൽ - 10,000 ചതുരശ്ര കിലോമീറ്റർ ഒരു ഹെക്റ്ററാണ്.
* ജന്തുശാസ്ത്രത്തിൽ - ലോകത്ത് ആകെ ഏകദേശം 10,000 പക്ഷിയിനങ്ങളുണ്ട്.

വർഗ്ഗം:പൂർണ്ണസംഖ്യകൾ
അജയ് മാക്കൻ

പതിനഞ്ചാം ലോകസഭയിലെ കേന്ദ്ര നഗര ദാരിദ്ര്യ നിർമാർജ്ജന വകുപ്പ് മന്ത്രിയും, ന്യൂ ഡെൽഹി ലോകസഭാമണ്ഡലത്തെ പ്രതിനിധീകരിക്കുന്ന അംഗവും ആണ്‌ **അജയ് മാക്കൻ** (ജനനം: ജനുവരി 12, 1964). ഇന്ത്യൻ നാഷണൽ കോൺഗ്രസ് അംഗമാണ്.

പതിനഞ്ചാം ലോകസഭയിൽ കേന്ദ്ര ആഭ്യന്തര സഹമന്ത്രിയായും പ്രവർത്തിച്ചിട്ടുണ്ട്.

## രാഷ്ട്രീയ ജീവിതം
കോൺഗ്രസിന്റെ വിദ്യാർത്ഥി വിഭാഗമായ എൻ.എസ്.യു.വിലൂടെയാണ്‌ മാക്കൻ രാഷ്ട്രീയ ജീവിതം ആരംഭിക്കുന്നത്. 1985-86ൽ ഡെൽഹി യൂണിവേഴ്സിറ്റി സ്റ്റുഡന്റ്സ് യൂണിയൻ പ്രസിഡന്റായി തിരഞ്ഞെടുക്കപ്പെട്ടു. 1993 മുതൽ 1997 വരെ ഡെൽഹി പ്രദേശ് കോൺഗ്രസ് കമ്മിറ്റിയുടെ പ്രസിഡന്റായിരുന്നു. 1997ൽ അഖിലേന്ത്യാ യൂത്ത് കോൺഗ്രസ് ജനറൽ സെക്രട്ടറിമാരിൽ ഒരാളായി. 2004 മുതൽ അഖിലേന്ത്യാ കോൺഗ്രസ് കമ്മിറ്റിയിൽ അംഗമാണ്‌.  
### ഡൽഹി നിയമസഭയിൽ
1993 മുതൽ 2004 വരെ  മൂന്നു തവണ ഡെൽഹി നിയമസഭയിലേക്കു തിരഞ്ഞെടുക്കപ്പെട്ടു. 2001 മുതൽ മൂന്നു വർഷത്തേക്ക് ഡൽഹി സർക്കാരിൽ ഗതാഗത, വൈദ്യുതി മന്ത്രിയായിരുന്നു. 2004-ൽ ഡൽഹി നിയമസഭാ സ്പീക്കറായി.
### ലോക്സഭയിൽ
2004 മേയിൽ ന്യൂ ഡൽഹി ലോക്സഭാ മണ്ഡലത്തിൽ നിന്നും പതിനാലാം ലോക്സഭയിലേക്കു തിരഞ്ഞെടുക്കപ്പെട്ടു. അന്ന് കേന്ദ്രമന്ത്രിയായിരുന്ന ബി.ജെ.പി. നേതാവ് ജഗ്‌മോഹനെയാണ്‌ മാക്കൻ പരാജയപ്പെടുത്തിയത്. 2006 ജനുവരിയിൽ ഗ്രാമവികസന സഹമന്ത്രിയായി. 2009 മേയിൽ ന്യൂ ഡെൽഹി മണ്ഡലത്തിൽ നിന്നു തന്നെ വീണ്ടും ലോക്സഭയിലേക്കു തിരഞ്ഞെടുക്കപ്പെട്ടു. ബി.ജെ.പി. സ്ഥാനാർത്ഥി വിജയ് ഗോയലിനെ ഒന്നേമുക്കാൽ ലക്ഷത്തിലേറെ വോട്ടുകൾക്കാണ്‌ മാക്കൻ പരാജയപ്പെടുത്തിയത്. തുടർന്ന് മൻമോഹൻ സിംഗിന്റെ നേതൃത്വത്തിലുള്ള കേന്ദ്രമന്ത്രി സഭയിൽ ആഭ്യന്തര സഹമന്ത്രിയായി നിയമിതനായി.    

## വ്യക്തിജീവിതം
ഭാര്യ രാധിക. മക്കൾ ആരുഷി, അഹാന, ഓജസ്വി.

## പുറത്തേക്കുള്ള കണ്ണികൾ
* Official biographical sketch in Parliament of India website

## അവലംബം

വർഗ്ഗം:1964-ൽ ജനിച്ചവർ

വർഗ്ഗം:ജനുവരി 12-ന് ജനിച്ചവർ

വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:കേന്ദ്ര കാബിനറ്റ് മന്ത്രിമാർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
എന്റർപ്രൈസ് റിസോഴ്സ് പ്ലാനിംഗ്

ഒരു ബിസിനസ്സ് സം‌രംഭത്തിന്റെ പ്രവർത്തനത്തിനാവശ്യമായ വിവരങ്ങളും(Data) പ്രവർത്തനരീതികളും(Processes) കമ്പ്യൂട്ടർ സോഫ്‌റ്റ്‌വെയർ, കമ്പ്യൂട്ടർ ഹാർഡ്‌വെയർ എന്നിവയുടെ സഹായത്തോടെ ഒരു ഏകീകൃത കമ്പ്യൂട്ടർ സിസ്റ്റത്തിൽ ഏകോപിപ്പിക്കുക എന്ന ആശയത്തെയാണ്‌ **എന്റർപ്രൈസ് റിസോഴ്സ് പ്ലാനിംഗ്** അഥവാ **ഇ.ആർ.പി** എന്നു വിളിക്കുന്നത്.ഈ ഏകോപനം സാദ്ധ്യമാക്കാൻ അനേകം കമ്പ്യൂട്ടർ സോഫ്‌റ്റ്‌വെയർ, കമ്പ്യൂട്ടർ ഹാർഡ്‌വെയർ ഘടകങ്ങൾ കൂടാതെ സ്ഥാപനത്തിലാകെയുള്ള വ്യത്യസ്ത പ്രവർത്തനങ്ങളുടെ വിവരങ്ങൾ ശേഖരിച്ചു വയ്ക്കുവാനുള്ള ഒരു ഏകീകൃത ഡാറ്റാബേസും ഉപയോഗിക്കുന്നു. ചുരുക്കത്തിൽ, പ്രവർത്തന വിവരങ്ങൾ ശേഖരിച്ചു വയ്ക്കുന്ന ഏകീകൃത ഡാറ്റാബേസ്, ദൈനംദിന പ്രവർത്തനങ്ങൾ നടത്തുവാനുപയോഗിക്കുന്ന പൊതുവായൊരു കമ്പ്യൂട്ടർ ആപ്പ്ളിക്കേഷൻ,ഏകീകൃതമായൊരു യൂസർ ഇന്റെർഫേസ് എന്നിവയുടെ ആകെത്തുകയാണ്‌ ഒരു ഇ.ആർ.പി സോഫ്‌റ്റ്‌വെയർ. ഒരു സം‌രംഭത്തിലെ എല്ലാ വിധ പ്രവർത്തനങ്ങളും :- മാനുഫാക്‌ചറിംഗ്,വിൽക്കൽ(Sales), വാങ്ങൽ(Purchasing), വിതരണം(Distribution), മാനവ വിഭവശേഷി(Human Resources), സാമ്പത്തിക കാര്യങ്ങൾ(Finance) - എന്നിവയെല്ലാം ഒരൊറ്റ കമ്പ്യൂട്ടർ ആപ്പ്ളിക്കേഷന്റെ മേൽക്കൂരയ്ക്കു കീഴിൽ ഏകോപിപ്പിച്ചു പ്രവർത്തിപ്പിക്കുക എന്നതാണ്‌ ഒരു ഇ.ആർ.പി സോഫ്‌റ്റ്‌വെയറിന്റെ ധർമ്മം.

എസ്.ഏ.പി, ഒറാക്കിൾ ആപ്പ്ളിക്കേഷൻസ്, ദി സേജ് ഗ്രൂപ്പ്, മൈക്രോസോഫ്റ്റ് ഡൈനാമിക്സ് തുടങ്ങിയവയാണ്‌ ലോകമെമ്പാടും പ്രചാരമുള്ള പ്രമുഖ ഇ.ആർ.പി സോഫ്‌റ്റ്‌വെയറുകൾ

## അവലംബം


വർഗ്ഗം:സോഫ്റ്റ്‌വെയർ
  ERP System: http://www.ragtechnologies.com/
വല (നക്ഷത്രരാശി)

ദക്ഷിണാർദ്ധഖഗോളത്തിലെ ഒരു ചെറിയ നക്ഷത്രരാശിയാണ് **വല** (Reticulum). പ്രകാശം കുറഞ്ഞ ഈ നക്ഷത്രരാശിയിൽ പ്രധാനപ്പെട്ട ജ്യോതിശാസ്ത്രവസ്തുക്കളൊന്നുമില്ല.
## അവലംബം

## ബാഹ്യ ലിങ്കുകൾ

* The Deep Photographic Guide to the Constellations: Reticulum
* Starry Night Photography: Reticulum Constellation 
* Star Tales – Reticulum

വർഗ്ഗം:നക്ഷത്രരാശികൾ
ബോംബെ ജയശ്രീ

പ്രശസ്തയായ സംഗീതജ്ഞയും തെന്നിന്ത്യയിലെ പിന്നണി ഗായികയുമാണ്‌ **ബോംബെ ജയശ്രീ** എന്ന ജയശ്രീ രാമനാഥൻ. കർണാടക സംഗീതത്തിലും ഹിന്ദുസ്ഥാനി സംഗീതത്തിലും തന്റെതായ വ്യക്തി മുദ്ര നൽകിയ സംഗീതജ്ഞയാണ് ബോബെ ജയശ്രീ. 

## ജീവിതരേഖ
ചെറുപ്പത്തിലേ കർണാടക സംഗീതം പഠിച്ചു വളർന്ന ജയശ്രീ ബോംബെയിലെ ടി.ആർ. ബാലമണി അമ്മാളിന്റെ കീഴിൽ സംഗീതമഭ്യസിച്ചു.1989 ൽ ഇവർ, സംഗീത പ്രതിഭ ലാൽഗുഡി ജി.ജയരാമന്റെ കീഴിൽ സംഗീതം അഭ്യസിക്കാനായി ചേർന്നു.
ദൂരദർശനിലേയും റേഡിയോയിലേയും നിത്യ സാനിധ്യമാണ്‌ ബോംബെ ജയശ്രീ എന്ന കലാകാരി.
ബോംബെ സർ‌വ്വകലാശാലയിൽ നിന്നും വാണിജ്യ ശാസ്ത്രത്തിൽ ബിരുദമെടുത്ത ജയശ്രീ പഠനകാലത്ത് തന്നെ മികവുറ്റ കലാകാരിയെന്ന നിലക്ക് ധാരാളം പുരസ്കാരങ്ങൾ നേടുകയുണ്ടായി.സംഗീത അദ്ധ്യാപകരായ എൻ.എൻ. സുബ്രമണ്യത്തിന്റെയും സീത സുബ്രമണ്യത്തിന്റെയും മകളാണ് ജയശ്രീ .

## പിന്നണി ഗായിക
തമിഴ് ചലച്ചിത്ര രംഗത്തെ പ്രഗല്ഭരായ സംഗീതജ്ഞരോടൊപ്പം ജോലിചെയ്തിട്ടുള്ള ജയശ്രീ ,നിരവധി ചിത്രങ്ങളിൽ പാടീട്ടുണ്ട്.മിന്നലെ എന്ന ചിത്രത്തിലെ 'വസീഗര..' ഗജിനിയിലെ 'സുട്ടും വിഴിച്ചുടെരെ...' ,വേട്ടയാടു വിളയാടിലെ 'പാർഥ മുതൽ നാളീ...' തുടങ്ങിയ ഗാനങ്ങൾ അവയിൽ ചിലത് മാത്രം.
മലയാളത്തിലെ ഒരേ കടൽ എന്ന ചിത്രത്തിലെ 'പ്രണയ സന്ധ്യാ ഒരു..' എന്ന ഗാനവും ഹിന്ദിയിലെ 'രെഹ്‌നാഹെ തെരെ ദിൽ മേം' എന്ന ചിത്രത്തിലെ 'സരാ സരാ..' എന്ന് തുടങ്ങുന്ന ഹിറ്റ് ഗാനവും ബോംബെ ജയശ്രീ ആലപിച്ചതാണ്‌.

### .
## പുരസ്കാരങ്ങൾ
*പത്മശ്രീ 2013
## അവലംബം


വർഗ്ഗം:കർണ്ണാടകസംഗീതജ്ഞർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1950-ൽ ജനിച്ചവർ
വർഗ്ഗം:ആവിഷ്കാര സ്വാതന്ത്ര്യം ഇന്ത്യയിൽ
വർഗ്ഗം:മുംബൈ സർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
വർഗ്ഗം:വനിതാ കർണ്ണാടകസംഗീതജ്ഞർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
പുന്നയൂർക്കുളം

ഇതേ പേരിലുള്ള ഗ്രാമപഞ്ചായത്തിനെക്കുറിച്ച് അറിയാൻ പുന്നയൂർക്കുളം ഗ്രാമപഞ്ചായത്ത് എന്ന താൾ സന്ദർശിക്കുക.

തൃശ്ശൂർ ജില്ലയിലെ ഒരു ഗ്രാമമാണ് **പുന്നയൂർക്കുളം**. ഗുരുവായൂർ ശ്രീകൃഷ്ണക്ഷേത്രത്തിന് പത്ത് കിലോമീറ്റർ വടക്കു-പടിഞ്ഞാറ് മാറി ഗുരുവായൂർ-പൊന്നാനി സംസ്ഥാനപാതയോട് ചേർന്നാണ് ഈ ഗ്രാമത്തിന്റെ കിടപ്പ്.

സമ്പന്നമായ സാംസ്കാരിക-സാഹിത്യപാരമ്പര്യമുള്ള പുന്നയൂർക്കുളം പണ്ടുകാലത്ത് വള്ളുവനാട് രാജവംശത്തിന്റെ ഭാഗമായിരുന്നു. പിൽക്കാലത്ത് വള്ളുവനാട് ആക്രമിച്ച സാമൂതിരി രാജാക്കൾ ഈ പ്രദേശത്തെ തങ്ങളുടെ സാമ്രാജ്യത്തോടു കൂട്ടിച്ചേർത്തു. 

മലയാളത്തിലെ പ്രമുഖരായ സാഹിത്യകാരന്മാരായ നാലപ്പാട്ട് ബാലാമണിയമ്മ,കമലാ സുറയ്യ  
നാലപ്പാട്ട് തറവാട് അതുതന്നെയാണ് പുന്നയൂർക്കുളത്തിന്റെ പ്രസക്തി വർദ്ധിച്ചത് തുടങ്ങിയവർ ജനിച്ചത് ഈ ഗ്രാമത്തിലാണ്. കമലാ സുറയ്യയുടെ ബാല്യകാലസ്മരണകൾ എന്ന കൃതിയിൽ ഈ ഗ്രാമവും അതിന്റെ പൈതൃകവും പരാമർശിക്കപ്പെട്ടിട്ടുണ്ട്. 

പാവിട്ടകുളങ്ങര ഭഗവതി ക്ഷേത്രം, പരൂർ ശിവക്ഷേത്രം, ഗോവിന്ദപുരം ശ്രീകൃഷ്ണക്ഷേത്രം തുടങ്ങിയ ആരാധനാലയങ്ങൾ ഇവിടെ സ്ഥിതി ചെയ്യുന്നു. വടക്കേക്കാട്, പുന്നയൂർ എന്നീ പഞ്ചായത്തുകളാണ് അതിർത്തികൾ.

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഗിയോഗ് ബാസലിറ്റ്സ്

**ഗിയോഗ് ബാസലിറ്റ്സ്**, 1938 ജനുവരി 23 ന് ജർമ്മൻ ബാസലിറ്റ്സിൽ ജനിച്ചു. ജർമ്മനിയിലെ ഈ നൂറ്റാണ്ടിലെ പ്രശസ്തനായ ശില്പിയും ചിത്രകാരനും.

വർഗ്ഗം:ശിൽപ്പികൾ
വർഗ്ഗം:1938-ൽ ജനിച്ചവർ
മിൽവിന ഡീൻ

1912 ഏപ്രിൽ 15-ന് നടന്ന ടൈറ്റാനിക് കപ്പൽ ദുരന്തത്തിൽനിന്ന് രക്ഷപ്പെട്ട് ജീവിച്ചിരുന്നവരിൽ അവസാനവ്യക്തിയായിരുന്നു **മിൽവിന ഡീൻ** (ഫെബ്രുവരി 2, 1912 - മേയ് 31, 2009). ടൈറ്റാനിക്ക് ദുരന്തത്തിലകപ്പെട്ട ഏറ്റവും പ്രായം കുറഞ്ഞ യാത്രക്കാരിയുമായിരുന്നു ഇവർ. ദുരന്തസമയത്ത് മിൽവിനയ്ക്ക് രണ്ടരമാസം മാത്രമേ പ്രായമുണ്ടായിരുന്നുള്ളൂ.

## ജീവിതരേഖ
ബെർട്രാം ഫ്രാങ്ക് ഡീൻ, ജോർജ്ജെറ്റ് ഇവാ ലൈറ്റ് ദമ്പതികളുടെ മകളായി 1912 ഫെബ്രുവരി 2-നാണ് മിൽവിന ജനിച്ചത്. എലിസബത്ത് ഗ്ലാഡിസ് മിൽവിന ഡീൻ എന്നായിരുന്നു പൂർണ്ണനാമം. ബെർട്രാം വെരെ ഡീൻ എന്ന ഒരു സഹോദരനും മിൽവിനയ്ക്കുണ്ട്. ഇദ്ദേഹവും ടൈറ്റാനിക്ക് ദുരന്തത്തിൽപ്പെടുകയും മിൽവിനയോടൊപ്പം രക്ഷപ്പെടുകയും ചെയ്തു.

## ടെറ്റാനിക് യാത്ര
അമേരിക്കയിൽ ഒരു പുകയിലക്കട തുടങ്ങാൻ വേണ്ടി മിൽവിനയുടെ മാതാപിതാക്കൾ നടത്തിയ യാത്രയാണ് അവരുടെ ദുരന്തയാത്രയായി മാറിയത്. മറ്റൊരു കപ്പലിൽ യാത്ര ചെയ്യേണ്ടിയിരുന്ന ഇവർ കൽക്കരിസമരം കാരണം ടൈറ്റാനിക്കിലേക്ക് യാത്ര മാറ്റുകയായിരുന്നു. 1912 ഏപ്രിൽ 14-ന് കപ്പൽ മഞ്ഞുമലയായി കൂട്ടിമുട്ടിയത് തിരിച്ചറിഞ്ഞ മിൽവിനയുടെ അച്ഛൻ ഭാര്യയെയും മക്കളെയും കൂട്ടി ഡെക്കിനുമുകളിലേക്കെത്തി. ദുരന്തത്തെത്തുടർന്നു നടന്ന രക്ഷാപ്രവർത്തനത്തിൽ ലൈഫ്ബോട്ട് 10-ൽ കയറി മിൽവിനയും അമ്മയും സഹോദരനും സുരക്ഷിതമായി കരയിലെത്തി. എന്നാൽ മിൽവിനയുടെ അച്ഛന് ദുരന്തത്തിൽനിന്ന് രക്ഷപ്പെടാനായില്ല.

## ശിഷ്ടജീവിതം
ദുരന്തത്തിനുശേഷം അമേരിക്കയിലെ ബിസിനസ് സ്വപ്നം ഉപേക്ഷിച്ച് മിൽവിനയുടെ അമ്മ രണ്ടു മക്കളേയും കൊണ്ട് ഇംഗ്ലണ്ടിലേക്ക് തിരിച്ചുപോയി. മിൽവിനയും സഹോദരൻ ബെർട്രാം ഡീനിന്റെയും വിദ്യാഭ്യാസം സതാംപ്റ്റണിലെ സ്കൂളുകളിൽ നടന്നു. രണ്ടാം ലോകമഹായുദ്ധ കാലത്ത് ബ്രിട്ടീഷ് സർക്കാരിനുവേണ്ടി മിൽവിന പ്രവർത്തിച്ചിട്ടുണ്ട്.

മിൽവിനയ്ക്ക് എട്ട് വയസ്സുള്ളപ്പോൾ അമ്മ രണ്ടാമതും വിവാഹം കഴിക്കാനൊരുങ്ങിയ കാലഘട്ടത്തിലാണ് താനും ടൈറ്റാനിക് കപ്പലിലെ യാത്രക്കാരിയായിരുന്നുവെന്ന യാഥാർത്ഥ്യം മിൽവിന അറിഞ്ഞത്. മിൽവിനയുടെ അമ്മ 1975 സെപ്റ്റംബർ 16-നും സഹോദരൻ ബെർട്രാം 1992 ഏപ്രിൽ 15-നും മരണമടഞ്ഞു. വിവാഹം കഴിക്കാതിരുന്ന മിൽവിനയുടെ പിൽക്കാലത്തെ ജീവിതം ടൈറ്റാനിക്കുമായി ബന്ധപ്പെട്ട വിവിധ പരിപാടികളിലൊതുങ്ങി. എഴുപതുകളിൽ തുടങ്ങിയ ഈ പരിപാടികൾ തൊണ്ണൂറ് വയസ്സ് കഴിഞ്ഞതിനുശേഷവും തുടർന്നു.

96 വയസ്സായപ്പോഴേക്കും മിൽവിന തീർത്തും അവശയായി. ശ്വാസതടസ്സവും മറ്റും അവരെ നിരന്തരമായി വേട്ടയാടി. 2009 മേയ് 31-ന് 97-ആം വയസ്സിൽ ന്യൂമോണിയ ബാധിച്ചതിനെത്തുടർന്ന് ഹാംപ്ഷയറിലെ കെയർഹോമിൽവെച്ച് അവർ അന്തരിച്ചു.

## അവലംബം


വർഗ്ഗം:1912-ൽ ജനിച്ചവർ
വർഗ്ഗം: 2009-ൽ മരിച്ചവർ
വർഗ്ഗം:ഫെബ്രുവരി 2-ന് ജനിച്ചവർ
വർഗ്ഗം:മേയ് 31-ന് മരിച്ചവർ

വർഗ്ഗം:ടൈറ്റാനിക് ദുരന്തത്തിനിരയായവർ
വർഗ്ഗം:ന്യുമോണിയ ബാധിച്ച് മരിച്ചവർ
ജൂൺ 2009

**[[ജൂൺ]] [[2009]]** ആ വർഷത്തിലെ ആറാം മാസമായിരുന്നു. ഒരു തിങ്കളാഴ്ച ആരംഭിച്ച മാസം 30 ദിവസങ്ങൾക്കുശേഷം ഒരു ചൊവ്വാഴ്ച അവസാനിച്ചു.

2009 ജൂൺ മാസം നടന്ന പ്രധാന സംഭവങ്ങൾ:

## അവലംബം


2009
*2009-06
മയിൽ (നക്ഷത്രരാശി)

ദക്ഷിണാർദ്ധഖഗോളത്തിലെ ഒരു നക്ഷത്രരാശിയാണ് **മയിൽ** (Pavo). α നക്ഷത്രം മാത്രമേ ഈ രാശിയിൽ പ്രകാശമുള്ളതായുള്ളൂ. ദക്ഷിണദിശ കണ്ടെത്താൻ ഈ രാശിയെ ഉപയോഗപ്പെടുത്താറുണ്ട്. 
## അവലംബം

## ഉറവിടങ്ങൾ
*

## ബാഹ്യ ലിങ്കുകൾ
*

വർഗ്ഗം:നക്ഷത്രരാശികൾ
ദ ഹിന്ദു

ഇന്ത്യയിലെ ഒരു ഇംഗ്ലീഷ് ദിനപത്രമാണ് **ദി ഹിന്ദു**. ചെന്നൈയിൽ നിന്നും 1878ൽ ആരംഭിച്ചു. പ്രതിവാര പത്രമായാണ്‌ തുടക്കം. 1889 ഏപ്രിൽ ഒന്നുമുതൽ ദിനപത്രമായി. മദ്രാസ് ട്രിപ്ലിക്കേഷൻ സൊസൈറ്റിയുടെ പ്രസിദ്ധീകരണമായി തുടങ്ങിയ ദ ഹിന്ദു,1905 ൽ കസ്തൂരി രംഗ അയ്യങ്കാർ വിലക്കുവാങ്ങുകയായിരുന്നു. ദി ഹിന്ദുവിന്റെ തമിഴ് പത്രം 2013 സെപ്റ്റംബർ 16-ാം തിയതി പ്രസിദ്ധീകരണം ആരംഭിച്ചു. 

1947ൽ ആരംഭിച്ച സ്‌പോർട്ട് ആൻഡ് പാസ്സ് ടൈം ആണ്‌ പിന്നീട് സ്‌‌പോർട്ട്‌സ്റ്റാറായി മാറിയത്. 

1984 ൽ 'ഫ്രണ്ട്‌ലൈൻ' എന്ന ദ്വൈവാരികയും ആരംഭിച്ചു.ചെന്നൈക്കുപുറമേ കോയമ്പത്തൂർ, ബാംഗ്ലൂർ, ഹൈദരാബാദ്, മധുര, വിശാഖപട്ടണം, കൊച്ചി, തിരുവനന്തപുരം, ഡൽഹി, വിജയവാഡ, മംഗലാപുരം എന്നിവിടങ്ങളിൽ നിന്നും പ്രസിദ്ധീകരിക്കുന്നു.
ഇപ്പോഴത്തെ മുഖ്യപത്രാധിപർ എൻ. രവിയും പത്രാധിപർ മാലിനി പാർഥസാരതിയുമാണ്. 

ദ ഹിന്ദുവിന്റെ കോഴിക്കോട് എഡിഷൻ 2012 ജനുവരി 29-ാം തിയതി മുതൽ പ്രസിദ്ധീകരിച്ചു തുടങ്ങി. 

ഹിന്ദു ദിനപത്രത്തിന്റെ 17 പ്രിന്റിംഗ് പ്രസ്സുകളിൽ 3 എണ്ണം കേരളത്തിലാണുള്ളത്.

## പ്രസിദ്ധീകരണങ്ങൾ
*ബിസ്‌നസ് ലൈൻ ദിനപത്രം.
*സ്‌പോർട്ട്‌സ്‌റ്റാർ.
*ഫ്രണ്ട്‌ലൈൻ ദ്വൈവാരിക.

**വാർഷിക പ്രസിദ്ധീകരണങ്ങൾ**

*സർ‌വ്വേ ഓഫ് ഇന്ത്യൻ അഗ്രികൾച്ചർ
*സർ‌വ്വേ ഓഫ് ഇന്ത്യൻ ഇൻഡസ്‌ട്രി
*സർ‌വ്വേ ഓഫ് എൻ‌വയൺ‌മെന്റ്
*ഇന്ത്യൻ ക്രിക്കറ്റ്.
## അവലംബം

വർഗ്ഗം:ഇന്ത്യയിലെ ഇംഗ്ലീഷ് ദിനപത്രങ്ങൾ
വർഗ്ഗം:മാദ്ധ്യമങ്ങൾ
ഫിലിം സർട്ടിഫിക്കേഷൻ

ചലചിത്രങ്ങൾക്ക് അവയുടെ ഉള്ളടക്കത്തിന്റെ സ്വഭാവമനുസരിച്ച് സർട്ടിഫിക്കറ്റ് നൽകുന്ന രീതിയാണ്‌ **ഫിലിം സർട്ടിഫിക്കേഷൻ**. ഓരോ രാജ്യത്തിന്റെയും നിയമങ്ങൾക്കനുസൃതമായി ചലചിത്രങ്ങൾ സെൻസർ ചെയ്താണ് ഇത്തരം സർട്ടിഫിക്കറ്റുകൾ നൽകുന്നത്.

## ഇന്ത്യ

1952 ലെ ഇന്ത്യൻ സിനിമാട്ടോഗ്രാഫ് ആക്ടാണ്‌ ചലചിത്രങ്ങൾക്ക് നൽകുന്ന സർട്ടിഫിക്കറ്റുകളുടെ സ്വഭാവം നിർണ്ണയിക്കുന്നതിന്നുള്ള ആധാരം https://cbfcindia.gov.in/main/CBFC_English/Attachments/cine_act1952.pdf ,http://www.wipo.int/edocs/lexdocs/laws/en/in/in034en.pdf. മുംബൈ കേന്ദ്രമായുള്ള സെൻട്രൽ ബോഡ് ഓഫ് ഫിലിം സർട്ടിഫിക്കേഷനാണ്‌ ചലചിത്രങ്ങൾക്ക് സർട്ടിഫിക്കറ്റുകൾ നൽകുന്നത്. ഈ സ്ഥാപനത്തിന്‌ ബാംഗ്ലൂർ, ചെന്നൈ, കട്ടക്ക്, ഗുവാഹത്തി, ഹൈദരാബാദ്, കൊൽക്കത്ത, മുംബൈ, ന്യൂ ഡൽഹി, തിരുവനന്തപുരം എന്നിവിടങ്ങളിലായി ഒമ്പത് മേഖലാ ആഫീസുകളുണ്ട്. അതത് മേഖലാ ബോർഡുകളുടെ തീരുമാനങ്ങൾക്കെതിരെ ഫിലിം സർട്ടിഫികറ്റ് അപ്പലറ്റ് ട്രൈബ്യൂണലിനെ സമീപിക്കാം. ഇന്ത്യയിലേക്ക് ഇറക്കുമതി ചെയ്യുന്ന വിദേശ ചലച്ചിത്രങ്ങൾക്കും വീഡിയോകൾക്കും ഇന്ത്യൻ സെൻസർഷിപ്പ് നിയമം ബാധകമാണ്‌. എന്നാൽ ദൂരദർശൻ നിർമ്മിക്കുന്ന ചിത്രങ്ങൾക്ക് ദൂരദർശന്റെ സ്വന്തം നടപടിക്രമങ്ങളാണുള്ളത്. കൂടാതെ, ഇതര ടെലിവിഷൻ ചാനലുകൾ വഴി പ്രദർശ്ശിപ്പിക്കുന്ന പരിപാടികൾക്കും ഇന്ത്യയിൽ സെൻസർഷിപ്പ് ഏർപ്പെടുത്തിയിട്ടില്ല.

## സർട്ടിഫിക്കറ്റുകകൾ

*യു.(U):നിയന്ത്രണം കൂടാതെ ഏതുതരത്തിലുള്ള പ്രേക്ഷകർക്കും പ്രദർശനയോഗ്യം
*യു.എ(UA):നിയന്ത്രണം കൂടാതെ പൊതുപ്രദർശനത്തിന്‌ യോഗ്യമെങ്കിലും 12 വയസ്സിന്‌ താഴെയുള്ളവർ കാണുന്നത് രക്ഷിതാക്കളുടേ ഇച്ഛാനുസരണമായിരിക്കണം
[right|250px|thumb|V/U ലഭിച്ച സർട്ടിഫിക്കറ്റ്-[വീണാവാദനം]]
*എ (A):പ്രായപൂർത്തിയായവർക്ക് മാത്രം പ്രദർശന യോഗ്യം.
*എസ് (S):ചിത്രത്തിന്റെ സ്വഭാവം,പ്രമേയം,ഉള്ളടക്കം എന്നിവയുമായി ബന്ധപ്പെട്ട തൊഴിലുകളിലുള്ളവർക്കോ സമൂഹങ്ങളിൽപ്പെട്ടവർക്കോ പ്രദർശനയോഗ്യം.

ഡിജിറ്റൽ ഫോർമാറ്റിൽ നിർമ്മിക്കുന്ന ചലചിത്രങ്ങൾക്ക് സർട്ടിഫിക്കേഷൻ കാറ്റഗറിക്ക്‌ മുൻപിൽ V ചേർത്ത് നൽകുന്ന പതിവും ഉണ്ട്. ഉദാ: V/U.V/UA.

## ഇതും കാണുക
* :en:Film censorship
* നിരോധിച്ച ഇന്ത്യൻ ചലചിത്രങ്ങൾ
* വിവിധ രാജ്യങ്ങളിലെ സെൻസർഷിപ്പ് സമ്പ്രദായങ്ങൾ

## അവലംബം

വർഗ്ഗം:ചലച്ചിത്രം
കൊയ്പ്പള്ളികാരാണ്മ ദേവീ ക്ഷേത്രം

ആലപ്പുഴ ജില്ലയിലെ മാവേലിക്കര താലൂക്കിൽ‍, ചെട്ടികുളങ്ങര ദേവീ ക്ഷേത്രത്തോടു അടുത്ത് സ്ഥിതി ചെയ്യുന്ന, നൂറ്റാണ്ടൂകളുടെ പഴക്കമുള്ള  ദേവീ ക്ഷേത്രമാണ് **കൊയ്പ്പള്ളികാരാണ്മ ദേവീ ക്ഷേത്രം**. ശക്തി സ്വരൂപിണിയായ ദേവിയാണ് നാടിന്റെ
സർവ്വ ഐശ്വര്യങ്ങൾക്കും കാരണം എന്ന് ഭക്തർ വിശ്വസിക്കുന്നു. 
## പ്രത്യേകതകൾ
എല്ലാ വർഷവും കുംഭമാസം ഒന്നാം തീയതി കൊടിയേറുന്നു,എട്ട്ദിവസം നീളുന്ന ഉത്സവം ക്ഷേത്രത്തിലെ ഇരുകരകളും ചേർന്നാണ് കൊണ്ടാടുന്നത്.രണ്ട് കരക്കാരും പ്രത്യേകം പ്രത്യേകം നടത്തുന്ന അൻ‍പൊലി മഹോത്സവങ്ങൾ‍ വളരെ പ്രാധാനപ്പെട്ടതാണ്,പിന്നീട് മീനമാസത്തിലെ രേവതി നാളിൽ‍ ദേവിക്ക് ഏറ്റവും പ്രിയപ്പെട്ടതെന്ന് വിശ്വസിക്കുന്ന കെട്ടുകാഴ്ചമഹോത്സവം നടക്കുന്നു. ഇരുകരക്കാരും ഒരാഴ്ചനീളുന്ന കഠിനപ്രയത്നത്താൽ കെട്ടി ഉയർത്തുന്ന മാനം മുട്ടെ ഉയരമുള്ള കെട്ടുകാഴ്ചകൾ 
തീവെട്ടിയുടെയും,താലപ്പൊലിയുടെയും,ചെണ്ട മേളങ്ങളുടെയും അകമ്പടിയോടെ ക്ഷേത്രത്തിൽ എത്തുന്നു. കൂടാതെ അമ്മയുടെ കുഞ്ഞു ഭക്തർ കെട്ടുന്ന ചെറിയ കെട്ടുകാഴ്ചകളും ക്ഷേത്രത്തിൽ ആഘോഷത്തോടെ എത്തുന്നു. ശിവക്ഷേത്രവും ഇവിടെ വളരെ പ്രാധന്യം അർഹിക്കുന്നു, ദേവന്റെ ഇഷ്ടവാഹനമായ നന്ദിയുടെ പ്രതീകമായ കാളകെട്ടുത്സവവും ഇവിടെ എല്ലാവർഷവും ശിവരാത്രിദിവസം നടക്കാറുണ്ട്.
## എത്തിച്ചേരാൻ

ക്ഷേത്രത്തിൽ എത്തുവാൻ മാവേലിക്കരയിൽ നിന്നും ഏഴുകിലോമീറ്ററോളം ദൂരംമാത്രമേയുള്ളു.
വടവന്നൂർ

പാലക്കാട് ജില്ലയിൽ  ചിറ്റൂർ  താലൂക്കിൽ കൊല്ലങ്കോട് ബ്ലോക്ക്‌ പഞ്ചായത്തിൽ സ്ഥിതി ചെയ്യുന്ന പഞ്ചായത്ത്‌ ആണ് **വടവന്നൂർ പഞ്ചയത്ത്**. കൊല്ലങ്കോട് പട്ടണത്തിനു തൊട്ട് അടുത്താണ് വടവന്നൂർ സ്ഥിതിചെയ്യുന്നത്. പ്രധാനമായും തീയ്യർ, നായർ സമുധായളാണു ഈ ദേശത്തു താമശിക്കുന്നത്. കൂടാതെ മറ്റു സമുദായങ്ങളായ ചെരുമ,പാണ, തുടങ്ങിയ മറ്റു വിഭാഗങളും കൂടുതലായി ഇവിടെ വസിക്കുന്നു. പ്രധാന തൊഴിൽ നെൽ‌കൃഷി.

## ക്ഷേത്രങ്ങൾ

* തിരുവില്ലൊമ്പട്ട ക്ഷെത്രം.
* പൊക്കുന്നി ശിവക്ഷെത്രം,
* മന്നതു ഭഗവതി,മഴൂർഭഗവതി,
* പുതുക്കിലിക്കാവു അമ്പലം
*sreenarayana moorthy kshethram pilappully 
## ഉത്സവങ്ങൾ

രണ്ട്  വർഷത്തിൽ‍ ഒരിക്കൽ നടക്കുന്ന കുമ്മാട്ടി, കലി, വേല.

വർഗ്ഗം:പാലക്കാട് ജില്ലയിലെ ഗ്രാമങ്ങൾ
അബ്‌കാരി (വിവക്ഷകൾ)

**അബ്‌കാരി** എന്ന വാക്കിനാൽ താഴെ പറയുന്ന എന്തിനേയും വിവക്ഷിക്കാം.

*അബ്‌കാരി - മദ്യവില്പനയിൽ നിന്നുള്ള നികുതിയേയും അത് ഇറക്കുമതിചെയ്ത് വില്പന ചെയ്യലിനേയും വിളിക്കുന്ന പേര്.
*അബ്കാരി (ചലച്ചിത്രം) - 1988-ൽ പുറത്തിറങ്ങിയ മലയാളചലച്ചിത്രം.

## അവലംബം
അയ്മനം

കോട്ടയം ജില്ലയിലെ സ്പെഷ്യൽ ഗ്രേഡ് ഗ്രാമപഞ്ചായത്താണ് **അയ്മനം**. കോട്ടയം പട്ടണത്തെ അതിരിട്ടു നിൽക്കുന്ന മീനച്ചിലാറിന്റെ മറുകരയാണ് ഈ ഗ്രാമം.

## ഭൂമിശാസ്ത്രം
ഗ്രാമത്തിൻ്റെ പടിഞ്ഞാറ്, കുമരകത്തിനടുത്തായി സ്ഥിതിചെയ്യുന്ന വേമ്പനാട് കായിലിലേയ്ക്കാണ് മീനച്ചിലാർ ഒഴുകുന്നത്. പതിവായി മഴക്കാലമായ ജൂൺ മുതൽ ഓഗസ്റ്റ് വരെ ഇവിടെ വെള്ളപ്പൊക്കമുണ്ടാകുന്നു. ഗ്രാമത്തിൻ്റെ മൂന്നിൽ രണ്ട് ഭാഗവും നെൽവയലുകളാണ്. ആർപ്പൂക്കര, കുമാരനല്ലൂർ, തിരുവാർപ്പ്, കുമരകം എന്നീ ഗ്രാമങ്ങളും കോട്ടയം മുനിസിപ്പാലിറ്റിയും ഉൾപ്പെടുന്ന ഗ്രാമത്തിന്റെ അതിർത്തികൾ കൂടുതലും നദികളാലും കനാലുകളാലും വലയം ചെയ്യപ്പെട്ടിരിക്കുന്നു.

## എത്തിച്ചേരാൻ

കോട്ടയം പട്ടണത്തിൽ നിന്നും 4 കിലോമീറ്റർ സഞ്ചരിച്ചാൽ ഇവിടെ എത്താം.

## സാഹിത്യത്തിൽ
അരുന്ധതി റോയിക്ക് ബുക്കർ സമ്മാനം നേടിക്കൊടുത്ത നോവലായ ഗോഡ് ഓഫ് സ്മോൾ തിംഗ്സിലെ പ്രധാന കഥാഭാഗം നടക്കുന്നതായി ചിത്രീകരിച്ചിരിക്കുന്നത് അയ്മനം ഗ്രാമത്തിലാണ്.

### ശ്രദ്ധേയരായ വ്യക്തികൾ

* അരുന്ധതി റോയ് - എഴുത്തുകാരി
* അയ്മനം ജോൺ - എഴുത്തുകാരൻ
* എൻ.എൻ. പിള്ള - നാടക-സിനിമാ കലാകാരൻ.
* വിജയരാഘവൻ (നടൻ) - മലയാള ചലച്ചിത്ര നടൻ.
* മേരി റോയ് - വിദ്യാഭ്യാസ പ്രവർത്തകയും വനിതകളുടെ അവകാശ പ്രവർത്തകയും

 

വർഗ്ഗം:കോട്ടയം ജില്ലയിലെ ഗ്രാമങ്ങൾ
2009 ഐ.സി.സി. വേൾഡ് ട്വന്റി 20

2009 ജൂൺ മാസം ഇംഗ്ലണ്ടിൽ നടന്ന ട്വന്റി 20 ക്രിക്കറ്റ് മത്സരമാണ്‌   **2009 ഐ.സി.സി വേൾഡ് ടി20**. ദക്ഷിണാഫ്രിക്കയിൽ 2007 സെപ്റ്റംബറിൽ  നടന്ന ഒന്നാമത്തെ ലോകകപ്പ് ട്വന്റി 20 മത്സരത്തിനു ശേഷം നടക്കുന്ന രണ്ടാമത്തെ ടന്റി 20 ലോകകപ്പ് ക്രിക്കറ്റ് മത്സരമാണിത്. കഴിഞ്ഞ തവണത്തെപ്പോലെ തന്നെ ഇത്തവണയും 12 രാജ്യങ്ങളാണ്‌ ഈ ടൂർണമെന്റിൽ പങ്കെടുത്തത്. ടെസ്റ്റ് ക്രിക്കറ്റ് കളിക്കുന്ന 9 രാജ്യങ്ങളും പ്രാഥമിക റൗണ്ടിൽ നിന്ന് തെരഞ്ഞെടുക്കപ്പെടുന്ന 3 ടീമുകളും.

ജൂൺ 21-ന്‌ ലോർഡ്സിൽ നടന്ന പുരുഷന്മാരുടെ ഫൈനലിൽ ശ്രീലങ്കയെ 8 വിക്കറ്റിനു തോല്പ്പിച്ച് പാകിസ്താൻ ജേതാക്കളായി.വനിതകളുടെ ഫൈനലിൽ ഇംഗ്ലണ്ട് ന്യൂസിലാണ്ടിനെയും തോൽപിച്ചു..

## ഗ്രൂപ്പുകൾ
31 ഒക്ടോബർ 2007 ന് ഇതിന്റെ ഗ്രൂപ് സ്റ്റേജ് പ്രഖ്യാപിച്ചു. ഇത് 2007 ലെ  മത്സരങ്ങളും യോഗ്യത ഉള്ള ടീമുകളുടെ പട്ടിക അനുസരിച്ചുമാണ്.  ഇതിലെ നാല് ഗ്രൂപ്പുകൾ താഴെ പറയുന്നവയാണ്. 

### പരിശീലന മത്സരങ്ങൾ
----

----

----

----

----

----

----

----

----

----

----

----

----

----

----

----

----

----

----

----

----

----

----

### ഗ്രൂപ്പ് സ്റ്റേജ്
#### ഗ്രൂപ്പ് എ

----

----

----

----

#### ഗ്രൂപ്പ് ബി

----

----

----

#### ഗ്രൂപ്പ് സി

----

----

----

#### ഗ്രൂപ്പ് ഡി

----

----

----

### സൂപ്പർ എട്ട്
സൂപ്പർ എട്ടിൽ ഗ്രൂപ്പ് ഇ,ഗ്രൂപ്പ് എഫ് എന്നീ രണ്ടു ഗ്രൂപ്പുകളാണുള്ളത്. ഇതിൽ ഗ്രൂപ്പ് ഇ-യിൽ A1, B2, C1, D2 എന്നീ ടീമുകളും ഗ്രൂപ്പ് എഫിൽ A2, B1, C2, D1 എന്നീ ടീമുകളുമാണുള്ളത്. 
#### ഗ്രൂപ്പ് ഇ

----

----

----

----

----

----

----

#### Group F

----

----

----

----

----

----

### നോക്കൌട്ട് സ്റ്റേജ്

* Pakistan was the only team from the 2007 semi-finals and finals to also make it to the semi-finals and finals this year.
#### Semifinals
----

----

----

#### Final
----

## അവലംബം
മാർ റാബാൻ റമ്പാൻ

എ.ഡി. 905-ൽ പേർഷ്യയിലെ യാക്കോമ്പായ പൌരസ്ത്യ സുറിയാനി (മഫ്രിയാനെറ്റ്) വിഭാഗത്തിൽ നിന്നും കേരളത്തിലെത്തിയ ഒരു ക്രിസ്തുമതപ്രചാരകനാണ് **റാബാൻ** എന്ന **മാർ റാബാൻ റമ്പാൻ**. ദനഹാ എന്ന മെത്രാന്റെ കുടെ കേരളത്തിൽ വന്ന മൂന്ന് റമ്പാന്മാരിൽ ഒരാളാണിദ്ദേഹം. ഇദ്ദേഹം ചെന്നിത്തല നടയിൽ കുടുംബത്തിലെ ഒരു വീട്ടിൽ താമസിച്ചു വരവേ കൊല്ലവർഷം 80-ൽ കർക്കടകം 24 ന് മരിക്കുകയും അവിടെത്തന്നെ കബറടക്കുകയും ചെയ്തു. മലങ്കര സഭ ഇദ്ദേഹത്തെ ഒരു വിശുദ്ധനായി കണക്കാക്കുന്നു. രോഗപീഡയോ മറ്റു കഷ്ടപ്പാടുകളോ അനുഭവിക്കുന്നവർക്ക് ഈ വിശുദ്ധൻ അനുഗ്രഹിക്കുമെന്ന് പല സഭാവിശ്വാസികളും വിശ്വസിക്കുന്നു.

ഇദ്ദേഹത്തെക്കുറിച്ച് നിരണം പള്ളി ചെപ്പേടിൽ ഇപ്രകാരം രേഖപ്പെടുത്തിയിരിക്കുന്നു.

ചെന്നിത്തലയിൽ ഇദ്ദേഹത്തിന്റെ ശവകൂടീരമുണ്ട്. വിദൂരസ്ഥലങ്ങളിൽ നിന്നുപോലും അപ്പം നേർച്ചയായികൊണ്ടുവന്ന് സധാരണക്കാർക്ക് വിതരണം ചെയ്യുന്നത് ഇവിടുത്തെ ഒരു പ്രത്യേകതയാണ്. എല്ലാവർഷവും കർക്കടകം 24നും ഡിസംബർ രണ്ടാം ശനിയാഴ്ചയും വിശുദ്ധന്റെ പെരുന്നാളായി ആചരിക്കുന്നു. കബറിടത്തിൽ കുർബ്ബാന നടത്തുന്നതിന് സൗകര്യം ഇല്ലാതിരുന്ന കാലയളവിൽ ചെന്നിത്തല സെന്റ് ജോർജ്ജ് ഹോറേബ് യാക്കോബായ സുറിയാനിപ്പള്ളിയിൽ പെരുന്നാൾ ദിവസം കുർബ്ബാന നടത്തി വിശ്വാസികൾ കബറിടത്തിൽ വന്ന് ധൂപ പ്രാർത്ഥനയിൽ സംബന്ധിച്ച് നേർച്ച കാഴ്ചകൾ അർപ്പിച്ച് പിരിയാറായിരുന്നു പതിവ്. എന്നാൽ ഇപ്പോൾ കബിറിടത്തിൽത്തന്നെ കുർബ്ബാന നടത്തുന്നു.

വർഗ്ഗം:ക്രിസ്തുമതപ്രചാരകർ
ടെഡി ബെയർ

[thumb|200px|1954 ൽ ഒരു [ജർമ്മനി|ജർമ്മൻ ടെഡി ബെയർ]]
thumb|200px|വിവിധ തരത്തിലുള്ള ടെഡി ബെയറുകൾ 

കരടി മൃഗത്തിന്റെ ആകൃതിയിൽ സ്റ്റഫ് ചെയ്തുണ്ടാക്കുന്ന ഒരു കളിപ്പാട്ടമാണ്‌ **ടെഡി ബെയർ**(English: teddy bear). കളിപ്പാട്ടമെന്നതോടൊപ്പം വിലപിടിപ്പുള്ള ഒരു ശേഖരണ വസ്തുവായും ചിലയിനം ടെഡി ബെയറിനെ പലരും കണക്കാക്കുന്നു.ടെഡി ബെയർ ശേഖരിക്കുന്നവരെ അർക്‌റ്റോഫിൽസ് (arctophiles)എന്നാണ്‌ വിളിക്കുക.

## ചരിത്രം

"ടെഡി" എന്ന വിളിപ്പേരുള്ള അമേരിക്കൻ  പ്രസിഡന്റ് റൂസ്‌വെൽറ്റിന്റെ മിസിസ്സിപ്പിയിലെ ഒരു കരടിവേട്ടയുമായി ബന്ധപ്പെട്ടാണ്‌ ‍ ടെഡി ബെയർ എന്ന നാമത്തിന്റെ ഉത്ഭവം. അമേരിക്കയിലെ മിസിസ്സിപ്പി ഗവർണ്ണർ ഒരിക്കൽ റൂസ്‌വെൽറ്റിനെ വേട്ടക്കായി മിസിസ്സിപ്പിയിലേക്ക് ക്ഷണിച്ചു.ട്രിപ്പിൽ പങ്കെടുത്ത പലർക്കും ചിലതിനെയെല്ലാം വേട്ടചെയ്യാനായങ്കിലും റുസ്‌വെൽറ്റിന്‌ ഒന്നും ലഭിച്ചില്ല.അവസാനം അദ്ദേഹത്തിന്റെ സഹായികൾ ഒരു കരടിയെ എങ്ങനയൊക്കയോ പിടിച്ച് ഒരു വില്ലോമരത്തിൽ കെട്ടി അതിനെ വെടിവെച്ചു വീഴ്ത്തുന്നതിനായി തങ്ങളുടെ പ്രസിഡന്റിനെ ക്ഷണിച്ചു.പക്ഷേ അങ്ങനെ വെടിവെക്കുന്നതിൽ സ്‌പോർട്ട്സ്മാൻ സ്പിരിറ്റില്ല എന്ന് പറഞ് റൂസ്‌വെൽറ്റ് അത് നിരാകരിക്കുകയും കരടിയെ അതിന്റെ വേദനയിൽനിന്ന് രക്ഷിക്കുന്നതിനായി വെടിവെച്ചു കൊല്ലാൻ നിർദ്ദേശിക്കുകയും ചെയ്തു. ഈ സംഭവം ക്ലിഫോർഡ് ബെറിമാൻ വാഷിംങ്ങ്ടൻ പോസ്റ്റിൽ ഒരു കാർട്ടൂൺ വിഷയമാക്കി.ഈ കാർട്ടൂൺകണ്ട മോറിസ് മിക്‌ടൊമിന്‌ ഇത് ഒരു പുതിയ കളിപ്പാട്ടമാക്കാൻ പ്രചോദനമാവുകയായിരുന്നു.

## മ്യൂസിയം
1984ൽ ഇംഗ്ലണ്ടിൽ ആദ്യമായി ടെഡി ബെയറിനായി മ്യൂസിയവും തുടങ്ങി.അമേരിക്കയിലെ ചിലസ്ഥലങ്ങളിലും മ്യൂസിയങ്ങൾ ആരംഭിച്ചങ്കിലും പിന്നീട് അവ അടക്കുയാണുണ്ടായത്.

## അമേരിക്കൻ പോലീസും ടെഡി ബെയറും

അമേരിക്കയിലെ പോലീസ് ,അടിയന്തര സന്ദർഭങ്ങളിൽ കുട്ടികൾക്ക് നൽകാനായി ടെഡി ബെയർ സൂക്ഷിക്കുന്നു.ആപത്ത് സമയ്ത്ത് കുട്ടികൾക്ക് ടെഡിബെയർ കളിക്കാനായി നൽകുന്നത് അവരുടെ മാനസിക നിലയെ സന്തുലിതമാക്കാൻ ഉപകരിക്കുമെന്ന് മനസ്സിലാക്കിയിട്ടാണത്രെ ഇത്.

വർഗ്ഗം:കളിപ്പാട്ടങ്ങൾ
ബൂമറാങ്ങ്

thumb|200px|ഒരു സാധാരണ തിരിച്ചുവരുന്ന ബൂമറാങ്ങ്.
thumb|ഇടതുവശത്ത് കൂടി എറിയുന്ന ബൂമറാങിന്റെ പാത

കളിക്കോപ്പായും ആയുധമായും ഉപയോഗിക്കുന്ന വളഞ്ഞ ആകൃതിയിലുള്ള മരത്തിന്റെ കഷ്ണമാണ്‌ **ബൂമറാങ്ങ്**. ദേശങ്ങൾ, ഗോത്രങ്ങൾ, ഉപയോഗം എന്നിവക്കനുസരിച്ച് വ്യത്യസ്ത വലിപ്പത്തിലും ആകൃതിയിലുമുള്ള ബൂമറാങ്ങുകളുണ്ട്. ഏറ്റവും ശ്രദ്ധയാകർഷിക്കുന്നത് തിരിച്ചുവരുന്ന ബൂമറാങ്ങാണ്‌. എറിഞ്ഞാൽ ഒരു ദീർഘവൃത്താകൃതിയുള്ള പാതയിൽ കൂടി സഞ്ചരിച്ച് എറിഞ്ഞ ഇടത്തേക്കുതന്നെ തിരിച്ചു വരുന്ന രീതിയിലുള്ള മരത്തിന്റെ നിർമ്മിതിയാണിത്. തിരിച്ചുവരാത്ത ബൂമറാങ്ങുകൾ ആയുധങ്ങളായി ഉപയോഗിക്കപ്പെട്ടിട്ടുണ്ടെങ്കിലും തിരിച്ചുവരുന്ന ബൂമറാങ്ങുകൾ പ്രധാനമായും വിനോദത്തിനും സമയം പോക്കിനുമായാണ് ഉപയോഗിച്ചിരുന്നത്. ആധുനിക തിരിച്ചുവരുന്ന ബൂമറാങ്ങുകൾ പല വലിപ്പത്തിലും ആകൃതിയിലും വ്യത്യസ്ത വസ്തുക്കൾക്കൊണ്ട് നിർമ്മിക്കപ്പെട്ടും കാണപ്പെടുന്നു.

പുരാത ഈജിപ്തുകാർ, കാലിഫോർണിയയിലേയും അരിസോണയിലേയും അമേരിക്കൻ വംശം, തെക്കേ ഇന്ത്യയിൽ അധിവസിച്ചിരുന്നവർ എന്നിവരെല്ലാം പക്ഷികളേയും മുയലുകളേയും വേട്ടയാടാനായി തിരിച്ചുവരാത്ത ബൂമറാങ്ങുകൾ ഉപയോഗിച്ചിരുന്നതായി ചരിത്രത്തിൽ കാണാവുന്നതാണ്‌. കൂടാതെ ചില ബൂമറാങ്ങുകൾ എറിയപ്പെടാറുമില്ല, ആസ്ട്രേലിയൻ വർഗ്ഗക്കാർ അവർ അടുത്തടുത്തായുള്ള പോരാട്ടങ്ങൾക്കാണുപയോഗിച്ചിരുന്നത്.

## പ്രത്യേകതകൾ
thumb|250px|

വേട്ടയാടാനുള്ള ആയുധം, സംഗീതോപകരണങ്ങളിൽ കൊട്ടുവാൻ, കളിയുദ്ധങ്ങളിൽ, കളിക്കോപ്പ് എന്നിങ്ങനെ വിവിധ ഉപയോഗങ്ങൾക്ക് ബൂമറാങ്ങ് ഉപയോഗിക്കാവുന്നതാണ്‌. ഏറ്റവും ചെറിയ ബൂമറാങ്ങിന്റെ വലിപ്പം ഒരറ്റം മുതൽ മറ്റേ അറ്റം വരെ 10 സെ.മീറ്ററിൽ ചെറുതും ഏറ്റവും വലുതിന് 2 മീറ്ററിൽ കൂടുതൽ നീളവുമുണ്ടാകും. ഗോത്രവർഗ്ഗക്കാർ ഉപയോഗിക്കുന്ന ബൂമറാങ്ങുകൾ അത് നിർമ്മിക്കുന്ന ആൾ വ്യത്യസ്ത അർത്ഥങ്ങളുള്ള ചിത്രപ്പണികൾ അതിൽ കോറിയിടാറുണ്ട്. ഏതൊക്കെ വേട്ടയാടാൻ അനുയോജ്യം എന്ന നിലയിലും അതത് ജീവികളുടെ ചിത്രം കോറിയിടാറുണ്ട്. ഇന്ന് നിലവിൽ ഉപയോഗിക്കുന്ന ഭൂരിഭാഗം ബൂമറാങ്ങുകളും വിനോദയാത്രികർ ഉപയോഗിക്കുന്നതോ മൽസരങ്ങൾക്കുള്ളതോ ആയ തിരിച്ചുവരുന്ന രീതിയിലുള്ളതിന്റെ വ്യത്യസ്ത വകഭേദങ്ങളാണ്‌.
## മാന്ത്രിക ശക്തിയുണ്ടോ?
പ്രാകൃത മനുഷ്യൻ ഉണ്ടാക്കിയെടുത്ത ഈ മരായുധമെന്ന അത്ഭുതയന്ത്രം വളരെ കാലത്തേക്ക് ശാസ്ത്രജ്ഞന്മാരെപ്പോലും അതിശയിപ്പിച്ചിരുന്നു. കാഴ്ചയിൽ വളരെ ലഘുവായ മരം കൊണ്ട് നിർമ്മിക്കുന്ന ബൂമറാങ്ങ് മൃഗങ്ങൾക്ക് നേരെ പ്രയോഗിക്കുന്നതിനേക്കാൾ പറവകളെ എയ്യാനായിരുന്നു ഉപയോഗിച്ചിരുന്നത്. ബൂമറാങ്ങിന്റെ സഞ്ചാര രീതി കണ്ട് പേടിക്കുന്ന പക്ഷികൾ താഴ്ന്നുപറക്കുമ്പോൾ വലയെറിഞ്ഞോ മരത്തടിയെറിഞ്ഞോ വീഴുകയും പതിവുണ്ടായിരുന്നു. ബൂമറാങ്ങിന് എന്തോ മാത്രികശക്തിയുണ്ടായിരുന്നു എന്നുപോലും അന്നുള്ളവർ വിശ്വസിച്ചിരുന്നു. മറ്റൊരു സവിശേഷതകൂടി ഇതിനുണ്ട്-ഇരുപതിനായിരം വർഷങ്ങൽക്കിപ്പുറവും ഇന്നും കാര്യമായ മാറ്റങ്ങളൊന്നുമില്ലാതെ ഇത് നിലനിൽക്കുന്നു.

## അവലംബം


വർഗ്ഗം:ആയുധങ്ങൾ
വർഗ്ഗം:കളിപ്പാട്ടങ്ങൾ
വർഗ്ഗം:ആയുധങ്ങൾ
ശ്രീ ജഗദംബ ക്ഷേത്രം, അഹമ്മദ്നഗർ

മഹാരാഷ്ട്രയിലെ അഹമ്മദ്‌നഗർ ജില്ലയിലാണ് പ്രസിദ്ധമായ **ശ്രീ ജഗദംബ ക്ഷേത്രം** സ്ഥിതി ചെയ്യുന്നത്. വളരെയധികം വിശ്വാസികൾ ദിനം പ്രതിഎത്തുന്ന ഒരു ക്ഷേത്രവും കൂടിയാണിത്. 

## ഐതിഹ്യം
മാഹുർഗാറിലെ ദേവി ( ശക്തി പീഠങ്ങളിൽ ഒന്ന്) യുടെ കറതീർന്ന ഭക്തനായ ബൻസി ദഹിഫലെ എന്ന ഒരാൾ ഇവിടെ ജീവിച്ചിരുന്നു എന്നാണ് കരുതുന്നത്. തൻറെ ഗ്രാമത്തിൽ വസിക്കണമെന്ന് ഇദ്ദേഹം ദേവിയോട് പ്രാർത്ഥിക്കുകയുണ്ടായി. ബൻസി ദഹിഫലെയുടെ പ്രാർത്ഥനയിൽ സന്തുഷ്ടയായ ദേവി കുന്നിൻ‌മുകളിൽ തൻറെ സാനിദ്ധ്യമുണ്ടാകുമെന്ന് സ്വപ്നത്തിൽ ദർശനം നൽകി.ഈ ദിവസം മുതൽ മൊഹതെയിലെ ജഗദംബ മാതാവിനെ മാഹുർഗാറിലെ രേണുക മാതാവിൻറെ അവതാരമായി കണ്ട് ആരാധിച്ച് വരുന്നു

## ഉത്സവം
ഹിന്ദു കലണ്ടറിലെ പതിനൊന്നാം ദിവസമായ അശ്വിൻ സുധി ഏകാദശിയിലാണ് കുന്നിൻ‌മുകളിൽ ദേവി പ്രത്യക്ഷപ്പെട്ടത് എന്നു വിശ്വസിക്കപ്പെടുന്നു. അതു കൊണ്ട് തന്നെ ഈ ദിവസം ഉത്സവമായി കൊണ്ടാടുന്നു
ശാന്തിനാഥ് ക്ഷേത്രം, ഭോപാവാർ

ഗുജറാത്തിലെ അഹമ്മദാബാദ് ദേശീയ പാതയിലെ രാജ്ഗർഹയിൽ നിന്ന് 12 കിലോമീറ്റർ അകലെയാണ് പ്രമുഖ ജൈന തീർത്ഥാടന കേന്ദ്രങ്ങളിലൊന്നായ ശ്രീ ശാന്തിനാഥ്ജി ക്ഷേത്രം സ്ഥിതി ചെയ്യുന്നത്. കൂടാതെ ജൈനരുടെ പതിനാറാം തീർഥങ്കരനായ ശാന്തിനാഥ്ജിയുടെ, ഇവിടെയുള്ള 12 അടി ഉയരമുള്ള പ്രതിമയ്ക്ക് ഏകദേശം 87,000 വർഷം പഴക്കമുണ്ടെന്നാണ് കരുതപ്പെടുന്നത്. നിൽക്കുന്ന രീതിയിലാണ് പ്രതിമ നിർമ്മിച്ചിട്ടുള്ളത്.

## ചരിത്രം
ശ്രീകൃഷ്ണൻറെ ഭാര്യയായ രുക്മിണിയുടെ സഹോദരൻ രുക്മൻകുമാർ ആണ് ഭോപവാർ നഗരം പണികഴിപ്പിച്ചതെന്ന് പറയപ്പെടുന്നു. ആ സമയത്ത് രുക്മൻകുമാറിൻറെ പിതാവായ ഭീഷ്മക് ഇവിടെ നിന്ന് 17 കിലോമീറ്റർ അകലെയുള്ള അമിജ്ഹാരയിലെ രാജാവായിരുന്നു.
രുക്മൻ തൻറെ സഹോദരിയെ ശിശുപാലന് വിവാഹം കഴിപ്പിച്ചുകൊടുക്കാൻ തീരുമാനിച്ചു. എന്നാൽ അവൾ ഇതിനകം തന്നെ കൃഷ്ണന് തൻറെ ഹൃദയം സമർപ്പിച്ച് കഴിഞ്ഞിരുന്നു. രുക്മിണിയുടെ സന്ദേശം ലഭിച്ച കൃഷ്ണൻ തേരിലെത്തി ദേവിയെ കൂട്ടിക്കൊണ്ടുപോയി. വഴിയിൽ വെച്ച് രുക്മനുമായി യുദ്ധമുണ്ടാകുകയും കൃഷ്ണൻ രുക്മനെ വളരെ എളുപ്പത്തിൽ പരാജയപ്പെടുത്തുകയും ചെയ്തു. പരാജയപ്പെട്ടതിൽ ലജ്ജിതനായ രുക്മൻ രാജ്യം ഉപേക്ഷിക്കുകയും ഭോപവാർ എന്ന പേരിൽ പുതിയൊരു നഗരം പണികഴിപ്പിക്കുകയുമായിരുന്നു. ഭോപവാറിലെ ശാന്തിനാഥ് തീർഥങ്കരൻറെ പ്രതിമ പണികഴിപ്പിച്ചത് രുക്മനാണെന്നാണ് വിശ്വാസം.

## അവലംബം
# http://www.travelchacha.com/cities/jaisalmer/Shantinath-Temple.html 
# http://www.jinalaya.com/india/bhopavar.htm
# http://www.jainheritagecentres.com/madhyapradesh/bhopavar.htm
ജോൺ കെൻഡ്രു

പ്രോട്ടീൻ തന്മാത്രയുടെ ത്രിമാനഘടന കണ്ടുപിടിച്ച ശാസ്ത്രജ്ഞനാണ് **ജോൺ കെൻഡ്രു** (മാർച്ച് 24 , 1917 - ഓഗസ്റ്റ് 23, 1997).
## ജീവിതരേഖ
1917 മാർച്ച് 27 ന് ഇംഗ്ലണ്ടിലെ ഓക്സ്ഫഡിലാണ് ജോൺ കെൻഡ്രു ജനിച്ചത്.കാംബ്രിഡ്ജിലെ ട്രിനിറ്റി കോളേജിലായിരുന്നു വിദ്യാഭ്യാസം,പിന്നീടദ്ദേഹം കാംബ്രിഡ്ജിലെ പീറ്റർ ഹൗസ് കോളേജിലെ ഫെല്ലോ ആയി തിരഞെടുക്കപ്പെട്ടു. രണ്ടാം ലോക മഹായുദ്ധ കാലത്ത്  വിമാന നിർമ്മാണത്തിന്റെ ചുമതലയുള്ള വിഭാഗത്തിന്റെ സാങ്കേതിക ഉപദേഷ്ടാവായിരുന്നു ജോൺ കെൻഡ്രു. യുദ്ധം അവസാനിച്ചതോടെ അദ്ദേഹം കാംബ്രിഡ്ജിൽ തിരിച്ചെത്തി ഗവേഷണത്തിൽ ശ്രദ്ധകേന്ദ്രീകരിച്ചു. തന്മാത്ര ജീവശാസ്ത്രഗവേഷണങ്ങൾക്കു വേണ്ടി കാംബ്രിഡ്ജിൽ പ്രത്ത്യേകം സ്ഥാപിക്കപെട്ട മെഡിക്കൽ റിസെർച്ച് കൗൺസിലിന്റെ സ്ഥാപകാംഗവും ഡെപ്യൂട്ടി ചെയർമാനുമായിരുന്നു കെൻഡ്രു.
അന്നുവരെ ഏറെ പഠനമൊന്നും നടന്നിട്ടില്ലാത്ത ഒരു മേഖലയാണ് കെൻഡ്രു ഗവേഷണത്തിനായി തിരഞ്ഞെടുത്തത്.പ്രോട്ടീൻ തന്മാത്രകളൂടെ ത്രിമാന ഘടനയെ കുറിച്ചുള്ള പഠനമായിരുന്നു അത്. അമിനോ അംളങ്ങൾ ചേർന്ന നൂറുകണക്കിന് ഘടകങ്ങളും ആയിരകണക്കിന് ആറ്റങ്ങളുമുള്ള പ്രോട്ടീൻ തന്മാത്രയുടെ ത്രിമാനഘടന തൃപ്തികരമായി നിർണയിക്കുക ഏറെ പ്രയാസകരമായിരുന്നു 1957ൽ മായോഗ്ലോബിന്റെ ഏകദേശ ഘടന കണ്ടെത്താൻ കഴിഞ്ഞു.
സ്വന്തം ഗവേഷണാനുഭവങ്ങളെ ആസ്പദമാക്കി ***ദി ത്രെഡ് ഓഫ് ലൈഫ്*** എന്ന ഒരു ഗ്രന്ഥം കെൻഡ്രു പ്രസിദ്ധീകരിച്ചിട്ടുണ്ട്.

## പുരസ്കാരങ്ങൾ
* 1962 ലെ രസതന്ത്രത്തിനുള്ള നോബൽ സമ്മാനം (ഗുരുശിഷ്യന്മാരായ മാക്സ്,പെരുട്സ്,ജോൺ കെൻഡ്രു എന്നിവർ പങ്കിട്ടെടുത്തു)
* 1974 ൽ സർ സ്ഥാനം ലഭിച്ചു.
## മരണം
1917 ഓഗസ്റ്റ് 23 ന് 80ആം വയസ്സിൽ ഇംഗ്ലണ്ടിലെ കാംബ്രിജിൽ വച്ച് അദ്ദേഹം മരണപെട്ടു.
 

വർഗ്ഗം:1917-ൽ ജനിച്ചവർ
വർഗ്ഗം: 1997-ൽ മരിച്ചവർ
വർഗ്ഗം:മാർച്ച് 24-ന് ജനിച്ചവർ
വർഗ്ഗം:ഓഗസ്റ്റ് 23-ന് മരിച്ചവർ

വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:രസതന്ത്രജ്ഞർ
ഷെർപ്പ

പടിഞ്ഞാറൻ നേപ്പാളിലെ കുന്നുകളിൽ വസിക്കുന്ന ഒരു ജനവിഭാഗമാണ്‌ ഷെർപ്പകൾ. ഇവിടെ ഇവർ യാക്കുകളേയ്യും മറ്റു കന്നുകാലികളെ മേയ്ക്കുകയും, ചെറുകിട കൃഷികൾ നടത്തുകയും, തിബറ്റിലേക്ക് കച്ചവടം നടത്തുകയും ചെയ്യുന്നു. എങ്കിലും ഇടയന്മാരായോ കച്ചവടക്കാരായോ അല്ല, മറിച്ച് ഹിമാലയത്തിലേക്കുള്ള പര്യവേഷണസംഘങ്ങളുടെ വാഹകരായാണ് ഷെർപ്പകൾക്ക് കൂടുതൽ പ്രശസ്തി. എവറസ്റ്റ് പുലികൾ എന്നാണ് ഇവർ അറിയപ്പെടുന്നത്. ഷെർപ്പകളുടെ സഹായമില്ലാതെ എവറസ്റ്റ് ആരോഹണം ഏറെക്കുറെ അസാധ്യം തന്നെയാണെന്ന് വിലയിരുത്തപ്പെടുന്നു.ഏതു സാഹചര്യത്തിലും ഊർജ്ജസ്വലമായി പ്രവർത്തിക്കുന്ന ശ്വാസകോശങ്ങളും മറ്റുജനിതകസവിശേഷതകളുമാണ് ഷെർപ്പകളെ ലോകത്തിലെ ഏറ്റവും വലിയ മലകയറ്റക്കാരാക്കുന്നത്.
ഷെർപ്പകൾ തങ്ങളുടെ തിബറ്റൻ സമീപസ്ഥരെപ്പോലെ ബുദ്ധമതാനുയായികളാണ്. ഇവരുടെ വസ്ത്രവും ജീവിതരീതിയും തിബറ്റൻ ബുദ്ധമതക്കാരുടേതുപോലെത്തന്നെയാണ്. മുടി നീട്ടിക്കെട്ടുന്ന ഇവർ അതിന്റെ അറ്റത്ത് നിറമുള്ള നൂലുണ്ടകൾ തൂക്കിയിടുന്നു. വലിയ മേലങ്കി ധരിക്കുന്ന ഇവർക്ക് അരയിൽ ഒരു കെട്ടും കാണും. സഞ്ചിപോലുള്ള നീളമുള്ള ട്രൌസറും തുണികൊണ്ടൂള്ള ഷൂസും ധരിക്കുന്നു. ഷൂസിന്റെ അടിവശം തുകൽ കൊണ്ടായിരിക്കും. ചെവിയെ തണുപ്പിൽ നിന്നും രക്ഷിക്കുന്നതിന് രോമതൊപ്പിയും ഇവർ ധരിക്കുന്നു. ചുബ ഷെർപ്പകളുടെ പാരമ്പര്യവേഷമാണ്. 

ഷെർപ്പകളുടെ വീടുകൾ കല്ലു കൊണ്ടായിരിക്കും നിർമ്മിച്ചിരിക്കുക. കനത്ത തടികൊണ്ടുള്ള വാതിലുകളും ഉണ്ടാകും. കശ്മീരി ഇടയന്മാരുടെ വീടുകൾ പോലെ ഇവരുടെ വീടിന്റെ അടിയിലെ അറ മൃഗങ്ങൾക്കുള്ളതായിരിക്കും.യാക്കുകളാണ് ഷെർപ്പകളുടെ പ്രധാനപ്പെട്ട വളർത്തുമൃഗം. സാധനങ്ങൾ കടത്തുന്നതിനും ഇവർ യാക്കുകളെ ഉപയോഗപ്പെടുത്തുന്നു. യാക്കുകളുടെ സഹായത്തോടെ ഇവർ തിബറ്റിലേക്ക് കച്ചവടം നടത്തുന്നു. ഷെർപ്പ സ്ത്രീകളും പുരുഷന്മാരെപ്പോലെ തൊഴിലെടുക്കുമെങ്കിലും കമ്പിളി നെയ്യലും നിറം കൊടുക്കലുമൊക്കെയാണ് ഇവരുടെ പ്രധാന ജോലി‌.

## അവലംബം

വർഗ്ഗം:നേപ്പാളിലെ ജനവിഭാഗങ്ങൾ
ചിങ്ഝാങ് റെയിൽവേ

right|240px|thumb|റെയിൽവേ മാപ്പ്
[240px|thumb|A train pulled by an [China Railways NJ2|NJ2 locomotive travels on an above-grade section of the Qingzang railway in 2007.]]
ലോകത്തെ ഏറ്റവും ഉയരത്തിലുള്ള റെയിൽവേ ലൈനാണ് **ചിങ്ഝാങ് റെയിൽവേ** (; ). ചിങ്ഝാങ് പ്രവിശ്യയിലെ സിങ്, ടിബറ്റിലെ ലാസ എന്നീ സ്ഥലങ്ങളാണ് ഈ റെയിൽപ്പാത ബന്ധിപ്പിക്കുന്നത്. 1956 കിലോമീറ്ററാണ് ചിങ്ഝാങ് റെയിൽപ്പാതയുടെ ആകെ ദൈർഘ്യം. സിങ്, ഗോൽമഡ് എന്നിവയ്ക്കിടയിലുള്ള 815 കിലോമീറ്റർ 1984-ലാണ് പൂർത്തിയായത്.

## സ്റ്റേഷനുകൾ
സിങ്, ഗോൽമഡ് എന്നിവയ്ക്കിടയിൽ 45 സ്റ്റേഷനുകൾ നിലവിലുണ്ട്. 

വർഗ്ഗം:റെയിൽ പാതകൾ
ഡീപ്പ് ത്രോട്ട്

അമേരിക്കയിലെ പ്രമാദമായ വാട്ടർഗേറ്റ് അപവാദ കാലത്ത്(1974) അമേരിക്കൻ സർക്കാരിൽ നിന്നുള്ള സുപ്രധാന വിവരങ്ങൾ വാഷിംഗ്ടൻ പോസ്റ്റിന്റെ ലേഖകന്‌ ചോർത്തിക്കൊടുത്ത വില്ല്യം മാർക്ക് ഫെൽറ്റിന്റെ അപരനാമമാണ്‌ **ഡീപ്പ് ത്രോട്ട്** .അന്നത്തെ അമേരിക്കൻ പ്രസിഡന്റ് നിക്സന്റെ രാജിയിലേക്ക് വരെ നയിച്ച വാട്ടർഗേറ്റ് സംഭവം പുറത്ത് വരുന്നതിൽ ഡീപ്പ് ത്രൊട്ട് എന്ന പേർ സ്വീകരിച്ച് രഹസ്യ വിവരങ്ങൾ നൽകിക്കൊണ്ടിരുന്ന മാർക്ക് ഫെൽറ്റിന്റെ പങ്ക് നിർണ്ണായകമായിരുന്നു.

## വെളിപ്പെടുന്നു
ഏതാണ്ട് മുപ്പത് വർഷത്തോളം ഡീപ്പ് ത്രോട്ടിനെ കുറിച്ചുള്ള വിവരം അമേരിക്കൻ രാഷ്ട്രീയത്തിലും പത്രപ്രവർത്തന രംഗത്തും പൊതുമണ്ഡലത്തിലും ഏറ്റവും വലിയ ദുരൂഹതയായി തുടർന്നു. 2005 മെയ് 31 ന്‌ ‘വാനിറ്റി ഫെയർ’ മാഗസിൻ പ്രസിദ്ധീകരിച്ച ഒരു ലേഖനത്തിലാണ്‌ ഡീപ്പ് ത്രോട്ട് എന്നയാൾ സെനറ്റർ വില്ല്യം മാർക്ക് ഫെൽറ്റാണ്‌ എന്ന വിവരം പുറത്ത് വന്നത്. വാഷിംഗ്ടൻ പോസ്റ്റിന്റെ അന്നത്തെ വാട്ടർഗേറ്റ് വിഷയത്തിലെ റിപ്പോർട്ടർമാരായ വുഡ്‌വാഡും ബേൻസ്റ്റിനും ഇതു സ്ഥിരീകരിച്ചിട്ടുണ്ട്.വുഡ്‌വാഡും ബെൻസ്റ്റിനും ചേർന്നെഴുതിയ 'ആൾ ദ പ്രസിഡന്റ്സ് മെൻ' എന്ന ഗ്രന്ഥത്തിലാണ്‌ ആദ്യമായി ഡീപ്പ് ത്രോട്ട് എന്ന രഹസ്യ വിവരം നൽകുന്ന ആളെ പരാമർശിച്ചത്.

## വിശ്വാസ്യത
വില്ല്യം മാർക്ക് ഫെൽറ്റ് തന്നെയാണോ ഡീപ്പ് ത്രൊട്ടായി വിവരങ്ങൾ നൽകിയത് അതോ മറ്റു ചില വ്യക്തികളാണോ എന്ന കാര്യത്തിലും ചില അഭിപ്രായ വ്യത്യാസങ്ങളും വിവാദങ്ങളും ഉണ്ടായിട്ടുണ്ട്
## അവലംബം

വർഗ്ഗം:അപരനാമങ്ങൾ
വർഗ്ഗം:പത്രപ്രവർത്തനം
ഗൂർഖ

right|thumb|പൃഥ്വി നാരായൺ
നേപ്പാളിലും ഉത്തരേന്ത്യയിലും ജീവിക്കുന്ന ഒരു ജനവിഭാഗമാണ്‌ **ഗൂർഖ**. ധൈര്യശാലികളായ പോരാളികളായാണ്‌ ഇവർ അറിയപ്പെടുന്നത്.

പതിനെട്ടാം നൂറ്റാണ്ടിൽ രജപുത്രനായിരുന്ന  ഘോരക് നാഥിൽ നിന്നാണ്‌ ഇവരുടെ പേരു വന്നത്. പടിഞ്ഞാറൻ നേപ്പാളിലെ കുന്നിൻ പ്രദേശത്ത് തൃശൂലിന നദിയുടെ ഒരു കൈവഴിക്കരികിലുള്ള ഗൂർഖ എന്ന ഗ്രാമത്തിൽ നിന്നാണ്‌ ഇവരുടെ പേര് വന്നതെന്നും അഭിപ്രായമുണ്ട്‌.കാത്മണ്ഡു താഴ്വര പിടീച്ചടക്കുന്നതിന് രജപുത്രർ ഗൂർഖ ഗ്രാമമാണ് താവളമാക്കിയിരുന്നത്. 1769-ൽ ഗൂർഖ രാജകുമാരൻ പൃഥ്വി നാരായണിന്റെ കീഴിൽ അവർ താഴ്വര പിടിച്ചെടുത്ത് നേപ്പാളിന്റെ ഭരണാധികാരികളായി.

ഗൂർഖകൾ 60%ത്തിൽ അധികം ഹിന്ദുക്കളാണ് രണ്ടു ലോകമഹായുദ്ധങ്ങളിലും ഗൂർഖകൾ തങ്ങളുടെ വൈദഗ്ദ്ധ്യം തെളിയിച്ചു. ഇതിനു മുൻപ് 1814-15 കാലത്തെ ഗൂർഖ യുദ്ധത്തിൽ തങ്ങളുടെ ശത്രുക്കളുടെ കഴിവിൽ ആകൃഷ്ടരായ ബ്രിട്ടീഷുകാർ തങ്ങളുടെ സൈന്യത്തിൽ ഗൂർഖ റെജിമെന്റ് എന്ന ഒരു റെജിമെന്റ് രൂപവത്കരിച്ചു. മോറംഗുകൾ, മഗാറുകൾ എന്നിങ്ങനെ രണ്ടു വംശങ്ങളിൽ നിന്നുള്ളവരെയായിരുന്നു ഈ റെജിമെന്റിൽ പ്രധാനമായും ഉൾപ്പെടുത്തിയിരുന്നത്.
## കുക്രി
right|thumb|കുക്രിയും അതിന്റെ ഉറയും
ഗൂർഖകളുടെ കൈവശമുള്ള കുക്രി എന്ന നീണ്ട കത്തി വളരെ പ്രസിദ്ധമാണ്. പൊതുവേ ഇവർക്ക് ഇത്തരത്തിലുള്ള രണ്ടു കത്തികൾ കൈവശമുണ്ടാകും. ഒന്ന് ആചാരങ്ങൾക്കും മറ്റേത് പോരടിക്കുന്നതിനും. കുക്രി അതിന്റെ ഉറയിൽ നിന്ന് പുറത്തെടുത്താൽ അതിൽ രക്തം പുരളാതെ തിരിച്ച് ഉറയിലിടുകയില്ല എന്ന ഒരു പതിവും ഇവർക്കുണ്ട്. സ്വന്തം കൈവിരൽ മുറിച്ച് രക്തം തൊടുവിച്ചെങ്കിലും അവർ ഈ പതിവ് പാലിക്കാറുണ്ട്.

## അവലംബം

വർഗ്ഗം:ഇന്ത്യയിലെ ജനവിഭാഗങ്ങൾ
വർഗ്ഗം:നേപ്പാളിലെ ജനവിഭാഗങ്ങൾ
കരി ആള

സ്റ്റെർനിഡേ കുടുംബത്തില്പ്പെട്ട കടൽപ്പക്ഷിയാണ് **കരി ആള**. വിസ്കേർഡ് ടേൺ (Whiskered Tern) എന്ന് ഇംഗ്ലീഷിൽ അറിയപ്പെടുന്ന ഇതിന്റെ ശാസ്ത്രീയ നാമം *ക്ലിഡോണിയസ് ഹൈബ്രിഡസ്* (Chlidonias hybridus) എന്നാണ്. വലിപ്പത്തിലും തൂവലിന്റെ പ്രത്യേകതകളിലും വ്യത്യാസങ്ങളുള്ള ചില പ്രാദേശിക ഉപയിനങ്ങൾ ഇതിനുണ്ട്.

*സി. എച്ച്. ഹൈബ്രിഡസ്* എന്നയിനം ഏഷ്യയിലെയും യൂറോപ്പിലേയും ഉഷ്ണ പ്രദേശങ്ങളിൽ കാണപ്പെടുന്നു. ചെറിയ കൊക്കുള്ളതും ഇരുണ്ടതുമായ *സി. എച്ച്. ഡെലലന്റൈ* എന്നയിനത്തെ ആഫ്രിക്കയുടെ തെക്ക്, കിഴക്ക് ഭാഗങ്ങളിലും താരതമ്യേന വെളുത്ത നിറമുള്ള *സി. എച്ച്. ജാവസിക്കസ്* എന്നയിനത്തെ ജാവ മുതൽ ഓസ്ട്രേലിയ വരെയുള്ള പ്രദേശങ്ങളിലും കാണാം. 

ഉഷ്ണ മേഖലയിലുള്ള പക്ഷികൾ സ്ഥിരതാമസക്കാരാണ്. എന്നാൽ യൂറോപ്പിലെയും ഏഷ്യയിലെയും ചിലയിനങ്ങൾ ആഫ്രിക്കയിലേക്കും ദക്ഷിണേഷ്യയിലേക്കും ദേശാടനം ചെയ്യാറുണ്ട്. ചതുപ്പുനിലങ്ങളിൽ കോളനികളായാണ് ഇവ ജീവിക്കുന്നത്.

വർഗ്ഗം:കേരളത്തിലെ പക്ഷികൾ
വർഗ്ഗം:ആളകൾ
ആവൃത്തി

thumb|right|360px| വ്യത്യസ്ത ആവൃത്തികളിലുള്ള തരംഗങ്ങൾ. മുകളിൽ നിന്നും താഴോട്ട് പോരും തോറും ആവൃത്തി കൂടി വരുന്നു.

ഒരു സെക്കന്റിൽ നടക്കുന്ന ആവർത്തനങ്ങളുടെ എണ്ണത്തെയാണ് **ആവൃത്തി** എന്ന് പറയുന്നത്. പ്രത്യാവർത്തിധാരാ ചലനങ്ങളെ  സംബന്ധിച്ചിടത്തോളമാണ് ആവൃത്തി എന്ന പദം സാധാരണമായി ഉപയോഗിക്കുന്നത്. ഒരു തരംഗത്തെ സംബന്ധിച്ചിടത്തോളം ഒരു സെക്കന്റിൽ ആവർത്തിക്കപ്പെടുന്ന തരംഗങ്ങളുടെ എണ്ണമാണ് ആവൃത്തി. ν എന്ന ഗ്രീക്ക് അക്ഷരം ഉപയോഗിച്ചാണ് സാധാരണയായി ആവൃത്തിയെ സൂചിപ്പിക്കുന്നത്. ആവർത്തനകാലവും ആവൃത്തിയും തമ്മിൽ വിപരീതാനുപാതത്തിലാണ്. ആവർത്തനകാലത്തിന്റെ വ്യുൽക്രമമാണ് ആവൃത്തി.

ആവൃത്തിയും   തരംഗദൈർഘ്യവും  പ്രവേഗവും തമ്മിൽ പരസ്പരം ബന്ധപ്പെട്ടിരിക്കുന്നു. തരംഗത്തിന്റെ പ്രവേഗം = ആവൃത്തി x തരംഗദൈർഘ്യം  എന്നതാണ് സൂത്രവാക്യം.
അതായത് ആവൃത്തി, 

:\nu = \frac{v}{\lambda},
[thumb|490px| [electromagnetic radiation|വിദ്യുത്കാന്തിക പ്രസരണത്തിന്റെ മുഴുവൻ സ്പെക്ട്രം ]]

## പുറത്തേക്കുള്ള കണ്ണികൾ

* National Research Council of Canada: ''Femtosecond comb; The measurement of optical frequencies'' 
* Conversion: frequency to wavelength and back 
* Conversion: period, cycle duration, periodic time to frequency
* Keyboard frequencies = naming of notes - The English and American system versus the German system
* Teaching resource for 14-16yrs on sound including frequency 
* A simple tutorial on how to build a frequency meter 
* Frequency - diracdelta.co.uk  - javascript calculation.

വർഗ്ഗം:ഭൗതികശാസ്ത്രത്തിന്റെ അടിസ്ഥാനതത്ത്വങ്ങൾ
പ്രവേഗം

സ്ഥാനാന്തരത്തിന്റെ നിരക്കാണ് **പ്രവേഗം** (Velocity). ഇത് ഒരു സദിശ മാത്രയാണ്. പ്രവേഗത്തിന് ദിശയും പരിമാണവും ഉണ്ട്. വേഗത എന്നതും പ്രവേഗം എന്നതും വ്യത്യാസപ്പെടുന്നത് ഇവിടെയാണ്. എസ്.ഐ. സമ്പ്രദായത്തിൽ മീറ്റർ/സെക്കന്റ് എന്നതാണ് പ്രവേഗത്തിന്റെ യൂണിറ്റ്. ഒരു സെക്കന്റിൽ നടക്കുന്ന സ്ഥാനാന്തരമായും പ്രവേഗം പറയാം. ഭൗതികശാസ്ത്രത്തെ സംബന്ധിച്ചിടത്തോളം വളരെ പ്രധാനപ്പെട്ട ഒന്നാണ് പ്രവേഗം. 
Δx സ്ഥാനാന്തരം Δt സമയാന്തരാളത്തിൽ സംഭവിച്ചാൽ 

പ്രവേഗം, \bar{\mathbf{v}} = \frac{\Delta \mathbf{x}}{\Delta t}.

പ്രവേഗമാറ്റത്തിന്റെ നിരക്കാണ് ത്വരണം
## അവലംബം

വർഗ്ഗം:ഭൗതികശാസ്ത്രത്തിന്റെ അടിസ്ഥാനതത്ത്വങ്ങൾ
വർഗ്ഗം:ഭൗതികശാസ്ത്രം

V=a+ut
v=v-u
v=s/t
തരംഗം

thumb|right|300px | കുളത്തിലെ തരംഗങ്ങൾ
ഊർജ്ജം കൈമാറ്റം ചെയ്യാനുള്ള ഒരു ഉപാധിയാണ് **തരംഗം**. മാധ്യമത്തിലെ പ്രക്ഷുബ്ധങ്ങളായി തരംഗം മുന്നേറുന്നു. 

തരംഗങ്ങൾ പ്രധാനമായും രണ്ടു തരത്തിലുണ്ട് - അനുദൈർഘ്യ തരംഗവും അനുപ്രസ്ഥ തംരഗവും. മാധ്യമത്തിലെ കണികകൾ തരംഗ ദിശക്ക് സമാന്തരമായി കമ്പനം ചെയ്യുന്ന തരംഗമാണ് *[[അനുദൈർഘ്യ തരംഗം |  അനുദൈർഘ്യ തരംഗങ്ങൾ]]*. ശബ്ദതരംഗങ്ങൾ അനുദൈർഘ്യതരംഗങ്ങൾക്ക് ഉദാഹരണമാണ്.

മാധ്യമത്തിലെ കണികകൾ തരംഗ ദിശക്ക് ലംബമായി കമ്പനം ചെയ്യുന്ന തരംഗമാണ് *[[അനുപ്രസ്ഥതരംഗം| അനുപ്രസ്ഥ തരംഗങ്ങൾ]]*. തരംഗങ്ങൾ പ്രേഷണം ചെയ്യുവാൻ മാധ്യമങ്ങൾ കൂടിയേ തീരു എന്നില്ല. അനുപ്രസ്ഥ തരംഗങ്ങൾക്ക് മാധ്യമം ആവശ്യമില്ല. പ്രകാശവും മറ്റ് വൈദ്യുതകാന്തിക വികിരണങ്ങളും ഉദാഹരണം. 

മാധ്യമത്തിലെ കണങ്ങളുടെ സ്ഥാനാന്തരമില്ലാതെ തന്നെ ഊർജ്ജകൈമാറ്റം നടക്കുന്നതിന് തരംഗം സഹായിക്കുന്നു. കുളത്തിന്റെ നടുക്ക് ഇടുന്ന കല്ല് ജലത്തിലേക്ക് കൈമാറുന്ന ഊർജ്ജം തരംഗങ്ങളായാണ് ചുറ്റുപാടേക്കും പ്രസരിക്കുന്നത്. സൂര്യനിൽ നിന്നും ഊർജ്ജം ഭൂമിയിലെത്തുന്നതും തരംഗത്തിന്റെ സഹായത്തോടെയാണ്.

വർഗ്ഗം:ഭൗതികശാസ്ത്രത്തിന്റെ അടിസ്ഥാനതത്ത്വങ്ങൾ
വർഗ്ഗം:തരംഗങ്ങൾ
വർഗ്ഗം:ഭൗതികശാസ്ത്രം
തരംഗദൈർഘ്യം

[thumb|320px| തരംഗദൈർഘ്യം  [സൈൻ തരംഗം .]] 
ഒരു പൂർണ്ണ തരംഗത്തിന്റെ നീളത്തെയാണ് **തരംഗദൈർഘ്യം** എന്ന് പറയുന്നത്. സാധാരണ ഗതിയിൽ അടുത്തടുത്ത രണ്ട് ശൃംഗങ്ങൾ തമ്മിലോ ഗർത്തങ്ങൾ തമ്മിലോ ഉള്ള അകലമാണ് തരംഗദൈർഘ്യമായി പറയാറ്. അനുപ്രസ്ഥ തരംഗങ്ങളെ സംബന്ധിച്ചിടത്തോളം അടുത്തടുത്ത രണ്ട് ഉച്ചമർദ്ദ പ്രദേശങ്ങളോ നീചമർദ്ദപ്രദേശങ്ങളോ തമ്മിലുള്ള അകലമാണ് പരിഗണിക്കുക. ഒരു തരംഗത്തിൽ ആവർത്തിക്കപ്പെടുന്ന ഭാഗത്തിന്റെ നീളമായും തരംഗദൈർഘ്യം കണക്കാക്കാം. ഗ്രീക്ക് അക്ഷരമായ **λ** ആണ് തരംഗദൈർഘ്യം സൂചിപ്പിക്കാൻ ഉപയോഗിക്കുന്ന ചിഹ്നം. 

തരംഗദൈർഘ്യവും തരംഗത്തിന്റെ പ്രവേഗവും ആവൃത്തിയും തമ്മിൽ ബന്ധപ്പെട്ടിരിക്കുന്നു. തരംഗത്തിന്റെ പ്രവേഗം = ആവൃത്തി x തരംഗദൈർഘ്യം  എന്നതാണ് സൂത്രവാക്യം.
അതിനാൽ തരംഗദൈർഘ്യം,

:\lambda = \frac{v}{f},

മനുഷ്യന് കേൾക്കാൻ കഴിയുന്ന ശബ്ദതരംഗത്തിന്റെ തരംഗദൈർഘ്യം 17 മില്ലി മീറ്ററിനും 17 മീറ്ററിനും ഇടയിലാണ്. ദൃശ്യപ്രകാശത്തിന്റെ തരംഗദൈർഘ്യം 400 നാനോമീറ്ററിനും 700 നാനോമീറ്ററിനും ഇടയിലുമാണ്.
## പുറത്തേക്കുള്ള കണ്ണികൾ
*Conversion: Wavelength to Frequency and vice versa - Sound waves and radio waves 
*Teaching resource for 14-16yrs on sound including wavelength 
*The visible electromagnetic spectrum displayed in web colors with according wavelengths

വർഗ്ഗം:തരംഗങ്ങൾ
വർഗ്ഗം:ഭൗതികശാസ്ത്രത്തിന്റെ അടിസ്ഥാനതത്ത്വങ്ങൾ
വർഗ്ഗം:ഭൗതികശാസ്ത്രം
വർഗ്ഗം:നീളം
ബാദ്ശാഹി മോസ്ക്

വലിപ്പത്തിന്റെ കാര്യത്തിൽ ലോകത്തിൽ ഏഴാമത്തേതും ദക്ഷിണേഷ്യയിലെ രണ്ടാമത്തെതുമായ മോസ്ക് ആണ്‌ പാകിസ്താനിലെ ലാഹോറിൽ സ്ഥിതി ചെയ്യുന്ന **ബാദ്ശാഹി മോസ്ക്**.
1673-ൽ നിർമ്മിക്കപ്പെട്ട, മാർബിൾ മകുടങ്ങളോടുകൂടിയ ഈ മോസ്ക്, മുഗൾ സാമ്രാജ്യകാലത്തെ വാസ്തുശില്പകലക്ക് ഒരു ഉത്തമോദാഹരണമാണ്‌‌. മുഗൾ ചക്രവർത്തിയായ ഔറംഗസേബ് ആണ് ഇത് നിർമ്മിച്ചത്. ഇതിലെ പ്രധാന പ്രാർത്ഥനാമുറിക്ക് 10,000 പേരെ ഉൾക്കൊള്ളാൻ സാധിക്കും. ഇതിനു പുറമേ മുറ്റത്തും വരാന്തകളിലുമായി വീണ്ടും ഒരുലക്ഷത്തോളം പേരെയും ഉൾക്കൊള്ളാനാകും. 1673 മുതൽ 1986 വരെയുള്ള 313 വർഷം ഇതിന്‌ ലോകത്തെ ഏറ്റവും വിശാലമായ മോസ്ക് എന്ന പദവിയുണ്ടായിരുന്നു. 1986-ൽ ഇസ്ലാമാബാദിൽ പണിതീർത്ത ഫൈസൽ മോസ്ക് ഇതിനെ മറികടന്നു. 

## ചിത്രശാല


Image:Main Entrance of Badshahi Mosque.jpg|പ്രധാന കവാടം
Image:mosque minare amjad 2006.JPG|ഇക്ബാൽ പാർക്കിൽ നിന്നുള്ള ദൃശ്യം



## അവലംബം

## പുറത്തേക്കുള്ള കണ്ണികൾ
* ബാദ്ശാഹി മോസ്കിന്റെ രൂപഘടന

വർഗ്ഗം:മുസ്ലീം പള്ളികൾ
വർഗ്ഗം:പാകിസ്താനിലെ മുസ്ലീം പള്ളികൾ
വർഗ്ഗം:ലാഹോർ
വർഗ്ഗം:പാകിസ്താനിലെ ലോകപൈതൃകകേന്ദ്രങ്ങൾ
വർഗ്ഗം:മുഗൾ വാസ്തുകല
പോവിൻദാ

അഫ്ഘാനിസ്ഥാനിലെ ഒരു ആദിവാസിവംശമാണ് **പോവിൻദ**. ഇവർ ഘൽജി വർഗ്ഗത്തിൽപ്പെട്ട പഷ്തൂണുകളാണ്. 

അഫ്ഘാനിലെ മലകളിൽ നിന്നും തണുപ്പിൽ നിന്നും രക്ഷ നേടുന്നതിന്, തണുപ്പുകാലത്ത് ഇവർ പാകിസ്താനിലേക്ക് കുടിയേറുന്നു. നവംബർ മുതൽ ഏപ്രിൽ വരെയുള്ള മാസങ്ങളിൽ ഇവർ പാകിസ്താനിലെ ചൂടേറിയ സമതലപ്രദേശങ്ങളിൽ എത്തി വാസമുറപ്പിക്കുന്നു. ഇവരിൽ ചിലർ ഇന്ത്യയിലേക്കും വർഷാവർഷം യാത്ര ചെയ്യാറുണ്ട്. കാലങ്ങളായുള്ള ഇവരുടെ ഈ കുടിയേറ്റത്തിന് നിബന്ധനകളോ യാത്രാരേഖകളോ ഇല്ലാതെ സർക്കാരുകൾ അനുവാദം നൽകാറുണ്ടായിരുന്നു.  എന്നാൽ അഫ്ഘാനിസ്ഥാന്റെ പാകിസ്താനുമായുള്ള അതിർത്തി 1960-കളുടെ ആദ്യത്തോടെ അടച്ചതിനാൽ ഈ ദീർഘദൂരസഞ്ചാരത്തിന് വിരാമമായി‌. 

ഒക്ടോബർ മാസത്തോടെ ഒട്ടകങ്ങളുടേ ഒരു നീണ്ടനിരയായി, ആടുകൾ, കഴുതകൾ, കുരങ്ങുകൾ , താറാവുകൾ, കൂടാരങ്ങൾ, കിടക്കകൾ, കച്ചവടത്തിനായുള്ള സാധനങ്ങൾ തുടങ്ങിയവയുമായി ഇവർ മലയിറങ്ങി വരുന്നു. കമ്പിളിപ്പുതപ്പ്, പരവതാനി, മേലങ്കി തുടങ്ങിയവയാണ്‌ ഇവരുടെ കച്ചവടസാധനങ്ങൾ. സമതലത്തിലെ ഉയർന്ന ചൂട് ഇവർക്ക് താങ്ങാവുന്നതിലധികമായതിനാൽ മേയ് മാസമാകുമ്പോഴേക്കും ഇവർ തിരിച്ചുള്ള യാത്ര തുടങ്ങുന്നു. ഗോതമ്പ്, പഞ്ചസാര, ധാന്യങ്ങൾ തുടങ്ങിയവ ഇവർ ഇവിടെന്നിന്നുള്ള തിരിച്ചുള്ള യാത്രയിൽ വാങ്ങിക്കൊണ്ടു പോകുന്നു‌.
## അവലംബം
മലയാള അക്കങ്ങൾ

കേരളത്തിലെ മലയാള ഭാഷയിൽ ഉപയോഗിച്ചിരുന്ന ലിപിയിലെ ഒരു അക്കസമ്പ്രദായമാണ് മലയാളം അക്കങ്ങൾ. ഭാരതീയ അക്കസമ്പ്രദായങ്ങളിൽ പ്രധാനപ്പെട്ട ഒന്നാണിത്. ഇന്ന് ഈ സമ്പ്രദായം അത്ര പ്രചാരത്തിലില്ലാത്തതിനാൽ സാധാരണയായി ഇന്തോ-അറബിക് അക്കസമ്പ്രദായമാണ് ഉപയോഗിച്ചുവരുന്നത്. എങ്കിലും സാംസ്കാരികമായോ ചരിത്രപരമായോ പ്രാധാന്യമുള്ള പല രേഖകളിലും പുരാതന ഗ്രന്ഥങ്ങളിലും ഈ അക്കങ്ങൾ ഇന്നും കാണാവുന്നതാണ്.

## അടിസ്ഥാന സംഖ്യകൾ
മലയാള അക്കങ്ങളും അവയ്ക്ക് തുല്യമായ ഇന്തോ-അറബിക് അക്കങ്ങളും അവയുടെ മലയാളം വാക്കുകളും ഉച്ചാരണരീതിയും താഴെ പറയുന്ന പട്ടികയിൽ നൽകുന്നു.

തമിഴ് അക്കസമ്പ്രദായത്തിന് സമാനമായി, പഴയകാലത്ത് "11" എന്ന സംഖ്യ "൧൧" എന്നതിന് പകരം "പതിനൊന്ന്" എന്ന ഉച്ചാരണത്തിന് അനുയോജ്യമായ രീതിയിൽ "൰൧" (പത്ത് + ഒന്ന്) എന്നാണ് എഴുതിയിരുന്നത്. അതുപോലെ "10,00,000" (പത്ത് ലക്ഷം) എന്ന സംഖ്യ "൰൱൲" എന്നും രേഖപ്പെടുത്തിയിരുന്നു. പിൽക്കാലത്ത് ഈ രീതി പരിഷ്കരിക്കപ്പെടുകയും ഇന്തോ-അറബിക് സമ്പ്രദായത്തിന് സമാനമായി സ്ഥാനമൂല്യങ്ങൾ (Place value) നൽകിക്കൊണ്ട് പത്ത് ലക്ഷത്തെ "൧൦൦൦൦൦൦" എന്ന് എഴുതുന്ന രീതി നിലവിൽ വരികയും ചെയ്തു.

### പഴയ സമ്പ്രദായം

"2013" എന്ന സംഖ്യ ഉദാഹരണമായി എടുത്താൽ, മലയാളത്തിൽ ഇത് **"രണ്ടായിരത്തി പതിമൂന്ന്"** എന്നാണ് വായിക്കുന്നത്. ഈ സംഖ്യയെ താഴെ പറയുന്ന രീതിയിൽ വിഭജിക്കാം:

* രണ്ട് (raṇḍŭ) : 2 - **൨**
* ആയിരം (āyiram) : 1000 - **൲**
* പത്ത് (pattŭ) : 10 - **൰**
* മൂന്ന് (mūnnŭ) : 3 - **൩**

ഇവയെല്ലാം ചേർത്തെഴുതുമ്പോൾ **൨൲൰൩** എന്ന പഴയ മലയാളം അക്കം ലഭിക്കുന്നു.

### ഭിന്നസംഖ്യകൾ
മലയാളത്തിൽ ഭിന്നസംഖ്യകൾ രേഖപ്പെടുത്താൻ, ഛേദത്തോടൊപ്പം "-ൽ" (il) എന്ന പ്രത്യയം ചേർത്ത ശേഷം അംശം പറയുന്ന രീതിയാണ് പിന്തുടരുന്നത്. ഉദാഹരണത്തിന്,  എന്നതിനെ "**പത്തിൽ ഏഴ്**" എന്ന് വായിക്കുന്നു. 

എങ്കിലും, ചില ഭിന്നസംഖ്യകൾക്ക് മലയാളത്തിൽ സവിശേഷമായ പേരുകൾ നിലവിലുണ്ട്: 

* 1⁄4: കാൽ (kāl)
* 1⁄2: അര (ara)
* 3⁄4: മുക്കാൽ (mukkāl)
* 1⁄8: അരക്കാൽ (arakkāl) - അതായത് കാലിന്റെ പകുതി. 

## അവലംബം

വർഗ്ഗം:മലയാളം
പച്ച

right | thumb | പച്ച നിറത്തിന്റെ വിവിധ ഛായകൾ
[thumb|right|upright|In [traffic lights, green means "go".]]
520 മുതൽ 570 നാനോമീറ്റർ വരെയുള്ള വൈദ്യുതകാന്തിക വികിരണരാജിയിലെ പ്രകാശം  സൃഷ്ടിക്കുന്ന നിറമാണ് **പച്ച**.  പ്രാഥമികനിറങ്ങളിൽ ഒന്നാണ് പച്ച. ചായങ്ങളുടെ കാര്യത്തിൽ മഞ്ഞ, നീല എന്നീ ചായങ്ങൾ കൂട്ടിച്ചേർത്ത് പച്ച നിറം നിർമ്മിക്കാം. പ്രകൃതിയിൽ ഏറ്റവും കൂടുതൽ കാണപ്പെടുന്ന നിറവും പച്ചയാണ്. എമറാൽഡ് പോലുള്ള പല കല്ലുകൾക്കും പച്ച നിറമാണ്. ജന്തുക്കളിൽ ചിലതരം തവളകൾ, പല്ലികൾ, പാമ്പുകൾ, മത്സ്യങ്ങൾ, പക്ഷികൾ തുടങ്ങി പലതും പച്ച നിറത്തിൽ കാണപ്പെടുന്നു. പ്രകൃതിയുടെ വരദാനമാണ് ഈ ജിവകൾക്ക് ഈ നിറം. ശത്രുക്കളിൽ നിന്നും രക്ഷപ്പെടാൻ ഈ നിറം അവയെ സഹായിക്കുന്നു. ചെടികൾക്ക് പച്ച നിറം ലഭിക്കാൻ കാരണം ഹരിതകം എന്ന വർണ്ണകമാണ്. ഇത് തന്നെയാണ് പ്രകാശസംശ്ലേഷണം നടത്തി ആഹാരം നിർമ്മിക്കാൻ സസ്യങ്ങളെ സഹായിക്കുന്നതും.

പച്ച നിറം പലതരത്തിലുള്ള ചിഹ്നങ്ങളായി മനുഷ്യചരിത്രത്തിൽ നിറഞ്ഞു നിൽക്കുന്നുണ്ട്. പരിസ്ഥിതിയുടെ നിറമായി പച്ച അവരോധിക്കപ്പെട്ടിരിക്കുന്നു. പരിസ്ഥിതി സംഘടനകളുടെ ലോഗോകളിലും മറ്റും ഈ നിറം ഉപയോഗിച്ചിരിക്കുന്നു. തടസ്സമില്ലായ്മയെ സൂചിപ്പിക്കാൻ പച്ച നിറം ഉപയോഗപ്പെടുത്തുന്നു. ഗതാഗതവിളക്കുകളിൽ പച്ച നിറം ഉപയോഗപ്പെടുത്തുന്നതും ഇതേ അർത്ഥത്തിലാണ്.

## അവലംബം

വർഗ്ഗം:ഭൗതികശാസ്ത്രം